title: Miley Cyrus

text: Vuonna 2013 Cyrus palkkasi managerikseen Larry Rudolphin, joka oli aikaisemmin tehnyt töitä Britney Spearsille. Samana vuonna Cyrus jätti jo kauan uran mukana kulkeneen Hollywood Recordsin, kun hän allekirjoitti sopimuksen RCA Recordsin kanssa. Cyrusin neljäs studioalbumi "Bangerz" julkaistiin lokakuussa 2013 yhteistyönä kyseisen levy-yhtiön kanssa. Edellä mainitun albumin ensimmäinen single "We Can't Stop" julkaistiin kesäkuussa 2013. Singlen musiikkivideo sai aikaan hyvin jakautunutta mielipidettä mediassa ja musiikkivideo vahvisti Cyrusin uutta seksikästä imagoa. Single pärjäsi monilla listoilla hyvin monissa maissa ja löi esimerkiksi VEVO-ennätyksen yli kymmenellä miljoonalla katselukerralla vuorokauden sisään sen julkaisusta.


title: Miley Cyrus

text: Samaan aikaan, kun Cyrus työsti neljättä studioalbumiaan, hän esiintyi myös muiden artistien kappaleilla vierailevana artistina. Hän lauloi Rock Mafian kappaleella "Morning Sun" ja taustalaulut Borgoren singleen "Decisions". Cyrus ja Hemsworth esiintyivät kyseisen singlen musiikkivideolla. Cyrus teki yhteistyötä Snoop Lionin kanssa tämän singlellä "Ashtrays and Heartbreaks", joka julkaistiin Lionin albumilla "Reincarnated". Myöhemmin Cyrus teki will.i.amin kanssa kappaleen "Fall Down". Myös tämä kappale menestyi monissa maissa listoille asti. Cyrus vieraili myös Mike Will Made Itin singlellä "23", jossa vierailivat myös Wiz Khalifa ja Juicy J. Näiden lisäksi Cyrusia kuultiin Lil Twistin singlellä "Twerk", jossa oli mukana myös Justin Bieber.


title: Miley Cyrus

text: "Wrecking Ball" oli toinen single, joka julkaistiin albumilta "Bangerz". Sen musiikkivideo julkaistiin 9. syyskuuta 2013. Video sai jälleen uuden VEVO-ennätyksen, kun se saavutti ensimmäisen vuorokauden sisällä julkaisustaan 19,3 miljoonaa katselukertaa. "Wrecking Ball" oli Cyrusin ensimmäinen single, joka saavutti kärkipaikan Billboard Hot 100 -listalla.


title: Miley Cyrus

text: 2. lokakuuta 2012 MTV esitti Cyrusista kertovan dokumentin "", joka käsittelee pääasiassa "Bangerz"-levyn tekoprosessia ja paljastaa materiaalia kulissien takana tapahtuvista asioista, kuten Cyrusin treenauksesta vuoden 2013 MTV Video Music Awards-palkintogaalan esitykseensä. 5. lokakuuta Cyrus juonsi "Saturday Night Liven" toista kertaa. 5. marraskuuta 2013 julkaistiin rap-artisti Futuren single "Real and True", jossa vierailevana artistina esiintyivät Cyrus ja Mr. Hudson.


title: Miley Cyrus

text: 29. tammikuuta 2014 Cyrus esitti akustisen setin "MTV Unpluggedissa". Hän esitti sekä covereita että kappaleita "Bangerz" -levyltä. Hän myös esiintyi yhdessä Madonnan kanssa. Cyrus oli mukana Marc Jacobsin vuoden 2014 kevätkampanjassa yhdessä Natalie Westlingin ja Esmerelda Seay Reynoldsin kanssa. Cyrus aloitti helmikuussa 2014 ensimmäisen maailmankiertueensa "Bangerz Tour". 5. joulukuuta 2013 julkaistiin tieto Cyrusin ensimmäisestä konsertista Suomessa. Cyrus konsertoi Helsingin Hartwall Areenalla 1. kesäkuuta 2014.


title: Miley Cyrus

text: Kesäkuussa 2014 julkaistiin kaksi kappaletta, jotka oli kirjoitettu "Bangerz" -albumille mutta eivät koskaan albumille asti selvinneet: "Pretty Girls (Fun)" ja "Last Goodbye".


title: Miley Cyrus

text: 1. heinäkuuta 2014 yhdysvaltalainen talouslehti "Forbes" julkaisi listan tämän hetken vaikutusvaltaisimmista naisista, jossa Cyrus oli sijalla 17. Elokuussa 2014 kerrottiin, että Bluewater Productions on dokumentoinut Cyrusin elämän sarjakuvan muotoon. Sarjakuva on nimeltään "Fame: Miley Cyrus", joka sisältää muun muassa hänen paljon huomiota keränneen esityksensä vuoden 2013 MTV Video Music Awards -palkintogaalassa sekä asioita Disneyn aikaisesta julkisuudesta. Lokakuussa Cyrus kuultiin The Flaming Lipsin albumilla "With a Little Help from My Fwends", jossa hän muun muassa teki cover-version The Beatlesin kappaleesta "Lucy in the Sky with Diamonds". Vuoden 2014 MTV Video Music Awards -palkintogaalassa Cyrus virallisti työstävänsä seuraavaa albumiaan. Toukokuussa 2015 kerrottiin, että Cyrus on tehnyt albumin The Flaming Lipsin kanssa, joka sisältää seitsemän kappaletta. Kesäkuussa 2015 Spin.com julkaisi keskeneräisen version Cyrusin kappaleesta "Nightmare". Varmaa tietoa ei ole siitä, oliko kappaleen tarkoitus päätyä "Bangerz" -albumille vai onko se kenties esimakua uudesta albumista. Cyrus juonsi vuoden 2015 MTV Video Music Awards-palkintogaalan.


title: Miley Cyrus

text: 30. elokuuta Cyrus julkaisi viidennen studioalbuminsa "Miley Cyrus & Her Dead Petz" ilmaisena striimauksena.


title: Miley Cyrus

text: Cyrus pitää itseään sosiaaliselta sukupuoleltaan genderfluidina.


title: Miley Cyrus

text: Cyrus on kertonut sairastavansa takykardiaa eli sydämen tiheälyöntisyyttä. Elämäkertakirjassaan "Miles to Go" hän toteaa: ”Sellainen takykardia, jota minä sairastan, ei ole vaarallinen. Se ei satuta minua, mutta se kyllä vaivaa minua. Lavalla minulla ei ole koskaan sitä hetkeä, jolloin en ajattele sydäntäni.” Kirjassa Cyrus kertoo, kuinka takykardia iski ensimmäisen kerran Cheetah Girlsin keikalla.


title: Miley Cyrus

text: Tammikuussa 2008 Cyrus vaihtoi nimensä virallisesti Miley Ray Cyrusiksi, keskimmäisen nimensä viitatessa isoisäänsä.


title: Miley Cyrus

text: Helmikuussa 2008 Cyrus ja Amanda Jiroux alkoivat kuvata yhteistä YouTube-show’ta, joka kantoi nimeä "The Miley and Mandy Show". Videot saivat laajalti katsojia.


title: Miley Cyrus

text: Cyrus vietti 16-vuotissyntymäpäiviään Disneylandissa. Juhlissa oli yli 5 000 fania ja julkisuuden henkilöä. Liput tilaisuuteen maksoivat 250 dollaria. Cyrus esitti juhlissa muutaman kappaleen.


title: Miley Cyrus

text: 26. lokakuuta 2010, alle kuukausi ennen Cyrusin 18-vuotissyntymäpäivää hänen isänsä teki avioerohakemuksen Tennesseessä, viitaten ylitsepääsemättömiin ongelmiin Leticia-vaimon kanssa.


title: Miley Cyrus

text: Uransa aikana Cyrus on ollut mukana useilla hyväntekeväisyyteen tehdyillä kappaleilla, kuten ”Just Stand Up!”, ”Send It On”, ”Everybody Hurts” ja ”We Are the World 25 for Haiti”. Hän myös kannattaa useita eri hyväntekeväisyysjärjestöjä. Huhtikuussa 2011 Cyrus esiintyi Punaisen Ristin mainoksessa, jossa hän pyysi ihmisiä lahjoittamaan kymmenen dollaria Japanin maanjäristyksen uhrien auttamiseen. Hän perusti myös Prizeo-nimisen kampanjan, joka keräsi rahaa kodittomien hyväksi Los Angelesissa. Yhdessä veljensä Trace Cyruksen kanssa hän lanseerasi erän t-paitoja, joiden myynnistä saaduilla rahoilla tuettiin vähäosaisten lasten koulutusta. Lisäksi hän lahjoitti mm. Grammy-gaalassa käyttämänsä mekon sekä kaksi elokuvansa ensi-iltalippua kerätäkseen rahaa Haitin maanjäristyksen uhreille.


title: Miley Cyrus

text: Eläinjärjestö PETA nimesi Cyrusin ”Vuoden seksikkäimmäksi julkkisvegetaristiksi” vuonna 2015.


title: Miley Cyrus

text:
Cyruksen kotitalo Malibussa tuhoutui täysin maastopalossa marraskuussa 2018.
Syyskuussa 2007 Cyrus kertoi "Seventeen"-lehdelle seurustelevansa Jonas Brothers -yhtyeen Nick Jonasin kanssa ja heidän olleen yhdessä jo vuodesta 2006. Pari erosi vuoden 2007 lopulla. Cyrusilla oli myös kaksi vuotta kestänyt suhde näyttelijä Tyler Poseyn kanssa.


title: Miley Cyrus

text: Vuonna 2009 Cyrus tapasi Liam Hemsworthin elokuvan "The Last Song" kuvauksissa ja he aloittivat seurustelun. Lukuisten toisiaan seuranneiden ero- ja yhteenpalaamisuutisten päätteeksi Cyrus ja Hemsworth kihlautuivat toukokuussa 2012. Kihlaus kesti syyskuuhun 2013 saakka. Marraskuussa 2014 varmistui Cyrusin suhde Patrick Schwarzeneggerin kanssa. Pari erosi toukokuussa 2015.


title: Miley Cyrus

text: Toukokuussa 2015 Cyrus paljasti, etteivät kaikki hänen suhteensa ole olleet heterosuhteita. Cyrus on myös kertonut, ettei halua luokitella itseään ja hän on "valmis rakastamaan ketä tahansa, joka rakastaa häntä omana itsenään". Kesäkuussa 2015 Cyrus kertoi paljastaneensa seksuaalisuutensa äidilleen ollessaan 14-vuotias. Cyrus myös sanoi, että hänen äitinsä hyväksyi hänet sellaisena kuin hän on.


title: Miley Cyrus

text: Heinäkuussa 2015 Cyrusin huhuttiin seurustelevan Victoria's Secret-malli Stella Maxwellin kanssa. Elokuussa brittiläisen Elle-lehden haastattelussa Cyrus kielsi olevansa seurustelusuhteessa kenenkään kanssa ja kertoi samalla olevansa panseksuaali. Cyrus kihlautui uudelleen Liam Hemsworthin kanssa vuonna 2016 ja pari meni naimisiin 23. joulukuuta 2018.


title: Miley Cyrus

text: Kiertäessään Yhdysvaltoja vuonna 2007 Best of Both Worlds Tourillaan Cyrus aiheutti kaksi skandaalia. Ensimmäinen koski Hannah Montanan sisääntuloa lavalle. Cyrus aloitti Hannah Montanan kappaleella ”Rockstar” ja lavalle laskettiin suuri laatikko, jonka kolmella sivulla oli näyttö ja tanssivan Hannahin siluetti, muttei takana. Yleisö siis uskoi Cyrusin olevan laatikossa. Laatikko laskettiin lavalle, ja juuri kun kappaleen kertosäe alkoi, laatikko nostettiin ylös, Cyrus oli lavalla Hannah Montanan roolissaan ja aloitti konsertin. Todellisuudessa hän ei kuitenkaan ollut laatikossa, vaan kun laatikko oli laskettuna maahan noin viiden sekunnin ajan, hän juoksi turvamiehen saattamana laatikkoon, joka nostettiin ylös. Toinen, ”kaksoisolentoskandaali” syntyi, kun Cyrus lauloi ”We Got The Party” -kappaletta Hannah Montanana. Kesken kappaleen Cyrus vietiin salaovesta ulos ja viereisestä astui esiin Hannah Montanaksi naamioitu vale-Miley, joka oli lavalla kappaleen loppuun asti ja lauloi playbackina. Asiaa seliteltiin sillä, että Miley Cyrus tarvitsi enemmän aikaa vaihtaa vaatteensa.


title: Miley Cyrus

text: Vuonna 2008 15-vuotiaan Cyrusin provokatiivisia kuvia vuoti nettiin. Cyrus pyysi kuvia julkisesti anteeksi. Elokuussa 2009 Cyrus esitti kappaleensa ”Party in the U.S.A.” livenä ensimmäistä kertaa Teen Choice -palkintogaalassa ja sen aikana tanssi mikroshortseissa tangon ympärillä. Tämä herätti paljon kohua mediassa, sillä olihan Cyrus vasta teini-ikäinen. Esityksessä tanko nähtiin keskellä jäätelökärryjä, joissa mainostettiin Miley Cyrus-jäätelöä. Cyruksen mukaan kyseessä ei ollut tankotanssi, vaan se vain tulkittiin väärin koska Cyrus tanssahteli tangon ympärillä. Cyrus korvasi tangon Wonder World Tourilla, jossa hän esiintyi tangon sijasta hotellikärryjen sisällä.


title: Miley Cyrus

text:
12. toukokuuta 2010 mediaa kohautti TMZ:n julkaisema video, jossa 17-vuotias Cyrus antaa Adam Shankmanille sylitanssin, joka ei monien mielestä ollut aivan "normaali". Video otettiin "The Last Songin" valmistumisen kunniaksi pidetyissä juhlissa. Mileyn isä Billy Ray Cyrus puolusti tyttärensä tekoa sanoen, että Miley piti vain hauskaa ja se on ”jotain, mitä hänen ikäisensä nuoret tekevät”.
Disney-hahmostaan Hannah Montanasta eroon pyristelevä Cyrus pyrki rakentamaan aikuisempaa imagoa seksikkäämpien musiikkivideoiden ja asuvalintojen avulla. Tuolloin alaikäisen tytön kritisoitiin olevan liian nuori uuteen rohkeaan imagoonsa. Esimerkiksi Rock In Rio -konsertissa Cyrus näytteli paljon paljasta ihoa, mikä herätti paheksuntaa. Myös villit live-esiintymiset ovat herättäneet huomiota: 3. kesäkuuta 2010 Cyrus esitti kappaleen "Can’t Be Tamed" livenä "Britain's Got Talent" -ohjelman semifinaalissa. Kyseisessä live-esiintymisessä Cyrusilla oli päällään verkkolegginsit, saman tyylinen puku kuin musiikkivideollaan; musta uimapuvun verran peittävä asuste, jossa on olkapäillä sulkia, sekä saappaat. Esityksen puolivälissä Cyrus tarttui naispuoliseen taustatanssijaan ja niin sanotusti ”suuteli häntä”. Esitys sai osakseen negatiivista palautetta medialta. Cyrus puolustautui lupaamalla, ettei suudellut taustatanssijaansa ja kirjoitti: ”On naurettavaa, etteivät kaksi esiintyjää voi edes rokata toistensa kanssa ilman, että media tekisi siitä tarinan.” Myöhemmin Cyrus esitti kappaleen Rock in Rio -konsertissa Madridissa, Espanjassa.


title: Miley Cyrus

text: 23. marraskuuta 2010 eli 18-vuotissyntymäpäivänään Cyrus nähtiin suutelemassa näyttelijä Avan Jogiaa, mikä sai aikaan uuden mediakohun. Video, jossa nähdään Cyrus polttamassa vesipiippua, levisi nettiin muutama päivä sen jälkeen kun hän oli täyttänyt 18 vuotta. TMZ.comin mukaan piipussa ei ollut marihuanaa, vaan salvia divinorumia, joka on voimakas hallusinaatioita aiheuttava yrtti, mutta Kaliforniassa laillinen aine. Tapauksesta on noussut kohu ja tekoa on pidetty vastuuttomana. Billy Ray Cyrus kirjoittaa Twitter-sivuillaan olevansa surullinen tapahtuneesta ja kommentoi asiaa näin: ”Olen pahoillani. Minulla ei ollut mitään tietoa tällaisesta. Näin sen vasta ensimmäistä kertaa ja olen todella surullinen. Paljon asioita on minun kontrollini ulottumattomissa juuri nyt.”


title: Miley Cyrus

text: Cyrusin uusi konserttikiertue alkoi huhtikuussa 2011 ja päättyi saman vuoden heinäkuussa. Kiertue kantoi nimeä Gypsy Heart Tour. Sen aikana Cyrus pukeutui hyvinkin paljastavasti ja huomiota herättävästi median aikaisemmista kriittisistä sanoista huolimatta. Cyrus on kuitenkin todennut, ettei hän ”yritä olla seksikäs, vaan pukeutuu ja eläytyy kappaleiden sanoihin niin, että hän kertoo tarinaa ja sanojen merkitystä”.


title: Miley Cyrus

text: Elokuussa 2013 nousi maailmanlaajuinen kohu MTV Video Music Awards -palkintogaalan esityksestä, jossa Cyrus esiintyi yhdessä Robin Thicken kanssa. Cyrus esitti singlensä "We Can't Stop" pehmonalle-teemaisessa esityksessä. Tätä seurasi yhteinen esitys Thicken kanssa. He esittivät Thicken singlen "Blurred Lines", jossa Cyrusilla oli päällään ainoastaan ihon väriset "alusvaatteet". Esityksessä Cyrus twerkkasi Thickeä vasten kieli ulkona, ja se jätti varjoonsa illan muut esitykset. Cyrus on kommentoinut esitystään ja siitä tullutta kritiikkiä muun muassa seuraavasti: "He miettivät sitä liikaa. Mietitte sitä enemmän kuin minä silloin, kun tein sen. Myös Cyrusin uusin kiertue Bangerz Tour on saanut osakseen paljon kauhistelua, pääasiassa siksi, että se sisälsi paljon rohkeita puheita, puolialastomuutta ja rivoja eleitä.


title: Miley Cyrus

text: Alapuolelta löytyvältä listalta saattaa puuttua joitakin palkintoja.


title: Virtsaumpi

text: Virtsaumpi, tai virtsaretentio, on tila, jossa virtsarakkoon kertyy virtsaa, mutta sitä ei saada virtsatuksi.


title: Virtsaumpi

text: Virtsaummen vaikeus vaihtelee: täydellinen virtsaumpi voi kehittyä hyvin nopeasti (akuutti), mutta tätä lievempi virtsaumpi voi kestää pitkäänkin (krooninen).


title: Virtsaumpi

text: Virtsaumpi on etupäässä miesten vaiva; rakenteellisista eroista johtuen se on miehillä yli kymmenen kertaa yleisempi kuin naisilla. Ikääntymisen ja ikään liittyvien muutosten seurauksena virtsaummen riski kasvaa voimakkaasti noin 40 ikävuoden jälkeen.


title: Virtsaumpi

text: Virtsaummen syitä on helppo tarkastella sen kolmen päämekanismin kautta. Virtsaumpi syntyy, jos 1) virtsarakko ei kykene supistumaan tarpeeksi voimakkaasti, 2) alemmissa virtsateissä on ulosvirtauspainetta suurempi virtauseste ja 3) virtsaa erittyy rakkoon tyhjenemistä nopeammin.


title: Virtsaumpi

text: "Virtausesteen" voivat muodostaa seuraavat tekijät:Rakon "supistumisvoimakkuutta" taas voivat heikentää monet rakkolihakseen ja sen hermostolliseen säätelyyn vaikuttavat tekijät:"Virtsaneritystä" lisäävät tekijät voivat laukaista virtsaummen:Erityisesti uusi ja akuutti virtsaumpi aiheuttaa yleensä kovan virtsaamistarpeen ja rakon venytyskivun. Rakko näyttää ja tuntuu vatsalla kookkaalta ja pinkeältä. Pitkään kestänyt (tunneista vuorokausiin) ylivenytys voi aiheuttaa rakon hermoturvotusta ja hermovaurioita. Tämä heikentää rakon sensorista ja motorista toimintaa ja voi aiheuttaa virtsaamisvaivoja, mukaan lukien virtsankarkailua ja virtsaummen uusiutumisen. Pitkään koholla oleva paine rakossa voi aiheuttaa ylävirtsateissä virtsanjohtimien laajenemisen, vesimunuaisen (hydronefroosin) ja munuaisten vajaatoiminnan.


title: Virtsaumpi

text: Virtsaumpi vapautetaan välittömästi katetroimalla. "Kertakatetroinnissa" rakkoon työnnetään ohut letku (katetri) vain siksi ajaksi, että rakosta ei enää tule virtsaa. "Kestokatetroinnissa" katetri luonnollisesti jätetään rakkoon pidempiaikaisesti. "Suprapubisessa kystostomiassa" katetri viedään rakkoon vatsanpeitteiden läpi häpyluun yläpuolelta.


title: Virtsaumpi

text: Katetrointi on suoritettava aseptisesti infektioiden ehkäisemiseksi. Lantion laskimoita puristava täysi rakko voidaan tyhjentää kokonaan, jos potilaalla ei ole vaikeaa sydämen vajaatoimintaa, jolloin laskimoita pitkin sydämeen palaava veritilavuus voi nousta liian nopeasti.


title: Virtsaumpi

text: Kertakatetrointi on ensisijainen menetelmä. Jos katetrointi ei onnistu virtsaputken kautta tai potilaalla on krooninen virtsaumpi, suprapubinen kystostomia on yleensä parempi vaihtoehto. Kroonisessa virtsaummessa voi kuitenkin joissakin tilanteissa kannattaa käyttää kestokatetria tai toistettua kertakatetrointia.


title: Virtsaumpi

text: Leikkauksen jälkeen rakko kannattaa katetroida jo tavanomaista vähemmillä aiheilla ja epävarmemmalla diagnoosilla.


Bringing Back the Balls to Stockholm 2006 on Lordi-yhtyeen DVD-julkaisu, joka julkaistiin Ruotsissa 7. helmikuuta 2007 ja Suomessa 21. helmikuuta 2007. Konsertti on taltioitu 16. syyskuuta 2006 Tukholmassa Lordin "Bringing Back the Balls to Europe" -kiertueella. DVD:llä ei ole koko konserttia vaan levyltä on karsittu muutamia kappaleita.


title: Ennenaikainen siemensyöksy

text: Ennenaikainen siemensyöksy tai herkkä siemensyöksy on miehen seksuaalinen toimintahäiriö, johon kuuluu nopeasti tapahtuva siemensyöksy, vaikeus kontrolloida siemensyöksyä tahdonalaisesti ja tilan aiheuttama haitta.


title: Ennenaikainen siemensyöksy

text: Vuonna 2008 Maailman Seksuaalilääketieteen Yhdistys (International Society for Sexual Medicine, ISSM) asetti asiantuntijaryhmän luomaan tutkimusnäyttöön perustuvan määritelmän ennenaikaiselle siemensyöksylle. Työryhmän työn tuloksena saatiin ensimmäinen näyttöperusteinen määritelmä toimintahäiriölle. Sen mukaan ennenaikaisen siemensyöksyn diagnostiset kriteerit ovat:


title: Ennenaikainen siemensyöksy

text: Ennenaikaisen siemensyöksyn esiintyvyys on eri tutkimuksissa vaihdellut suuresti johtuen mainituista määritelmien erilaisuuksista. Nykyisen hyväksytyn määritelmän mukaisia isoja maailmanlaajuisia tutkimuksia esiintyvyydestä on tehty muutamia. Tulokset ovat yhdenmukaisia: länsimaissa häiriön esiintyvyys on noin 20 % (Laumann ym 2005, Porst ym 2007). Vastoin yleistä luuloa kyseessä ei ole nuorten miesten vaiva, vaan se on yhtä yleinen kaikissa ikäryhmissä.


title: Ennenaikainen siemensyöksy

text: Ennenaikainen siemensyöksy aiheuttaa merkittävää haittaa potilaalle, kumppanille ja sitä kautta koko parisuhteelle. Yleensä parisuhteen alussa sekä potilas että kumppani olettavat, että mies oppii ajan mittaan hallitsemaan siemensyöksyään. Näin ei kuitenkaan käy ja hyvin usein kumppani ajan mittaa kumppani turhautuu, mies tulee epävarmaksi ja seksi vähenee tai jopa loppuu kokonaan.


title: Ennenaikainen siemensyöksy

text: Tunnetuimpiin siemensyöksytutkijoihin lukeutuva professori Marcus Waldinger jakaa ennenaikaisen siemensyöksyn neljään tyyppiin: primaariin (ligelong), jossa vaiva on ollut aina ensimmäisistä seksikokemuksista alkaen, sekundaariseen eli hankittuun, jossa aiemmin normaali IELT jonkin sairauden tai tapahtuman seurauksena lyhenee, luonnollisesti vaihtelevaan, jossa IELT vaihtelee normaalin ja lyhyen välillä sekä nopeaksi koettuun, jossa IELT on normaali tai jopa pitkä, mutta potilas kokee sen lyhyeksi. Yleisin näistä on primaari muoto.


title: Ennenaikainen siemensyöksy

text: Primaarin ennenaikaisen siemensyöksyn syy liittyy nykykäsityksen mukaan aivojen serotoniiniaineenvaihduntaan. Serotoniini on yksi aivojen välittäjäaineista, jolla on tärkeä merkitys muun muassa mielialan säätelyssä. On havaittu, että serotoniinitason kohoaminen pidentää IELT-arvoa eli yhdynnän kestoa. Turkulainen psykologi Patrick Jern on selvitellyt väitöskirjassaan ennenaikaisen siemensyöksyn periytyvyyttä. Laajoihin kaksostutkimuksiin perustuvan tutkimuksen lopputuloksena oli, että perinnölliset seikat selittävät liian nopeasta siemensyöksystä noin 30 % eli periytyvyyden osuus on kohtalaisen korkea.


title: Ennenaikainen siemensyöksy

text: Sekundaarisen eli hankitun ennenaikaisen siemensyöksyn taustalla ovat luultavasti myös mainitut serotoniiniin liittyvät seikat, mutta vaiva voi liittyä myös eturauhastulehdukseen, kilpirauhasen liikatoimintaan ja psykologisiin seikkoihin (esim. parisuhdekriisiin).


title: Ennenaikainen siemensyöksy

text: Luonnollisesti vaihteleva siemensyöksy on normaalia ja lyhyeksi koettu siemensyöksy on psykologinen ongelma.


title: Ennenaikainen siemensyöksy

text: Niin kuin kaikissa seksuaaliongelmissa, psykologiset tekijät ovat myös siemensyöksyongelmissa aina mukana pahentamassa tilannetta suorituspaineen ja epävarmuuden kautta.


title: Ennenaikainen siemensyöksy

text: Ennenaikaista siemensyöksyä on hoidettu käyttäytymisterapeuttisilla menetelmillä (esimerkiksi niin sanottu puristustekniikka), seksuaaliterapialla, fysioterapialla, paikallispuudutteilla, erektiolääkkeillä ja serotoniinitasoa nostavilla masennuslääkkeillä (niin sanotut SSRI-lääkkeet).


title: Ennenaikainen siemensyöksy

text: Käyttäytymisterapeuttisilla menetelmillä saavutetaan joskus lyhytkestoisia positiivisia tuloksia, mutta näyttöjä pitkäaikaisvaikutuksista ei ole julkaistu. Seksuaaliterapia yhdistettynä lääkehoitoon on ollut melko tuloksellista, mutta yksinään seksuaaliterapia tai muukaan psykoterapia ei ole kovin tehokasta. Fysioterapiasta voi olla apua, jos miehellä on ongelmia lantionpohjalihasten hallinnassa. Paikallispuudutteista saadaan kohtalaista apua. Niitä käytetään siten, että terskan iholle levitetään puudutetta ennen yhdyntää ja näin tuntoaistimukset heikkenevät. SSRI-masennuslääkkeiden tehosta on kymmenittäin korkeatasoisia tutkimuksia. Näiden lääkkeiden päivittäisellä käytöllä IELT pitenee merkittävästi, usein moninkertaiseksi, lähtötilanteeseen verrattuna. Niitä käytetään maailmalla yleisesti, vaikka ennenaikainen siemensyöksy ei olekaan niiden virallisesti hyväksytty käyttöaihe.


title: Ennenaikainen siemensyöksy

text: Vuonna 2010 markkinoille tuli ensimmäinen lääkeviranomaisten (Euroopassa European Medical Agency, EMEA) hyväksytty lääke ennenaikaiseen siemensyöksyyn. Lääke on dapoksetiini, joka on nopea- ja lyhytvaikutteinen SSRI-lääke, jolla ei ole mielialaan liittyviä vaikutuksia. Viidessä suuressa tutkimuksessa (Buvat ym 2009), joihin osallistui yli 6000 miestä, IELT piteni dapoksetiinilla 3-4-kertaiseksi ja se lisäsi merkittävästi kontrollin tunnetta, tyytyväisyyttä yhdyntään sekä vähensi parisuhdehaittaa. Yleisin sivuvaikutus on pahoinvointi (11–22 %).


title: Diabeettinen nefropatia

text: Diabeettinen nefropatia on diabeteksen komplikaationa aiheutuva munuaistauti.


title: Diabeettinen nefropatia

text: Munuaissairaus on diabeetikoilla varsin yleinen lisätauti. Tyypin 1 diabeteksesta kärsivistä potilaista noin 33 % saa nefropatian 15-20 vuoden sisällä. Munuaisissa on jo ehtinyt tapahtua haitallisia muutoksia 20 prosentilla henkilöistä, joilla juuri todetaan tyypin 2 aikuisiän diabetes.


title: Diabeettinen nefropatia

text: Diabeettisen munuaistaudin merkki on lisääntyvä albumiinin erittyminen virtsan mukana. Pahetessaan sairaus aiheuttaa munuaisten vajaatoimintaa. Sairastumisen riskiä kasvattaa pitkäaikainen huono sokeritasapaino. Sairauteen liittyy retinopatia, silmän verkkokalvon häiriö.


title: Diabeettinen nefropatia

text: Diabeettista nefropatiaa voidaan ennaltaehkäistä muutamilla tavoilla. Diabeetikon tulee noudattaa hyvää sokeritasapainoa ja pitää verenpaine normaalina. Jos potilaalle on jo kehittynyt munuaistautia, sen eteneminen on varhaisessa vaiheessa mahdollista pysäyttää tai sitä voidaan hidastaa merkittävästi. Joissakin tapauksissa saatetaan joutua turvautumaan dialyysihoitoon tai munuaisensiirtoon.


title: Jalo villi

text: Jalo villi (, , ) on hyvä, arvokas ja jalo “primitiivistä” kulttuuria edustava henkilöhahmo, jota sivistys ei ole vielä ehtinyt pilata. Kuvitelma jalosta villistä liittyy oletukseen, jonka mukaan luonnontilassa elävät ihmiset olisivat puhtaampia, viattomampia ja vapaampia kuin kulttuuri-ihmiset.


title: Jalo villi

text: Ajatus on varhaisessa muodossaan esillä jo Tacituksen teoksessa "Germania", mutta erityisen suosittu jalon villin käsite oli 1600-luvulta 1800-luvun alkupuolelle, ja se esiintyy muun muassa John Drydenin kirjassa "The Conquest of Granada" ja Jean-Jacques Rousseaun teoksessa "Émile".


title: Jalo villi

text: Useimmin jalon villin roolissa ovat intiaanit, esimerkiksi Drydenin, Chateubriandin, Southeyn ja Longfellowin teoksissa. Monesti näissä teoksissa on kysymys reaktiosta materialismia, keinotekoisuutta, autoritääristä hallintojärjestelmää tai modernia elämää vastaan. Suomessa puolestaan karelianistit erottivat jalon villin piirteitä runonlaulaja Larin Paraskessa.


title: Jalo villi

text: Kirjallisuudessa jaloja villejä ovat luoneet James Fenimore Cooper, Karl May ja Jean-Jacques Rousseau. Jalon villin piirteitä on myös vaikkapa Akira Kurosawan elokuvan "Dersu Uzala" nimihenkilössä. Yksi kuuluisimpia jaloja villejä on Edgar Rice Burroughs’n Tarzan-hahmo.


title: Jalo villi

text: Tällaista ”villiä” on usein luonnehdittu seuraavilla määreillä:


title: Itäkeskuksen uimahalli

text: Itäkeskuksen uimahalli on yksi Helsingin liikuntaviraston neljästä omasta uimahallista. Se sijaitsee Helsingissä, mutta nimestään huolimatta Puotinharjussa eikä Itäkeskuksessa. Uimahalli on louhittu maan alle kallioon ja siinä on tiloja kahdessa kerroksessa. Kerrallaan sinne mahtuu noin tuhat kävijää. Uimahalli on myös muutettavissa 3 800 hengen väestönsuojaksi. Uimahallissa sijaitsee myös kahvio ja kuntosali. Itäkeskuksen uimahalli on avattu vuonna 1993.


title: Itäkeskuksen uimahalli

text: Hallin iso allas on pituudeltaan 50 metriä, ja se on jaettavissa kahdeksi noin 25 metrin altaaksi. Altaan syvempää päätä käytetään iltaisin usein vesipalloiluun. Isossa altaassa on myös viiden metrin hyppytorni ja kolmen metrin ponnahduslauta, vesihierontapisteitä ja vesiliukumäki. Uimahallissa on kuusi saunaa, joista yksi on miesten ja naisten puoliin jaettu höyrysauna.


title: Itäkeskuksen uimahalli

text: Uimahallissa on käytössä otsonipuhdistus.


title: Brandy (viihdetaiteilija)

text: Brandy Rayana Norwood (s. 11. helmikuuta 1979 McComb, Mississippi), taiteilijanimeltään Brandy, on yhdysvaltalainen näyttelijä ja R&B-laulaja. Hän on esiintynyt muun muassa tilannekomediasarjassa "Moesha". Räpätessään hän käyttää nimeä Bran’Nu.


title: Brandy (viihdetaiteilija)

text: Brandyn ensimmäinen albumi oli "Brandy" (1994), joka myi nelinkertaista platinaa. Myös seuraavat studioalbumit "Never Say Never" (1998), "Full Moon" (2002) ja "Afrodisiac" (2004) myivät vähintään kultaa. Brandy voitti laulullaan ”The Boy Is Mine” Grammyn, ja huhtikuussa 2005 julkaistiin "The Best of Brandy" -kokoelma.


title: Brandy (viihdetaiteilija)

text: 30. joulukuuta 2006 Norwood oli osallisena neljän auton ketjukolarissa, joka aiheutti marokkolaissyntyisen Awatef Aboudihajn kuoleman. Syyttäjä ei nostanut syytettä Norwoodia vastaan todisteiden puutteen vuoksi, mutta kuolonuhrin omaiset ja toiset kolarin osalliset nostivat häntä vastaan siviilikanteita. Aboudihajn kahdelle lapselle Norwood maksoi kullekin 300 000 dollaria.


title: Punatähdet

text: Punatähdet (1995-) on "agit-rockia" soittava suomalainen huumoriyhtye. Kekkosen ajan Suomen vasemmistonostalgiaa ja savolaisuutta yhdistelevä kokoonpano sai alkunsa Helsingin yliopiston poliittisen historian opiskelijoiden bändinä 1990-luvun puolivälissä. Vuonna 2007 se julkaisi ensimmäisen pitkäsoittolevynsä "YYA". Yhtyeen keskushahmot ovat Jan Erola ja Jaakko Lyytinen.


title: Punatähdet

text: Yhtye on esiintynyt kokoomuksen, sdp:n, vasemmistoliiton ja vihreiden tilaisuuksissa sekä muun muassa Tarja Halosen presidentinvaalivalvojaisissa (2006), ajanut Suomeen rauhantahtoista neuvostovalmisteista atomivoimaa, puolustanut pätkätyöläisten asemaa ja nostanut esille unohdettua Suomen Interviisu-historiaa.


title: Kristianstadin korkeakoulu

text: Kristianstadin korkeakoulu () on korkeakoulu Kristianstadin kunnassa, Ruotsissa. Se perustettiin vuonna 1977, ollen yksi Ruotsin nuorimmista korkeakouluista. Korkeakoululla on noin 11 000 opiskelijaa. Nykyiseen pääkampukseensa korkeakoulu muutti vuonna 1995.


title: Linda McCartney

text: Linda Louise McCartney, o.s. Eastman (24. syyskuuta 1941 – 17. huhtikuuta 1998) oli yhdysvaltalainen valokuvaaja, muusikko ja eläinoikeusaktivisti. Hän oli Paul McCartneyn vaimo ja kirjoitti useita kasvisruokakeittokirjoja.


title: Linda McCartney

text: Linda syntyi New Yorkissa ja valmistui Scarsdale High Schoolista 1959. Eastman solmi ensimmäisen avioliittonsa Arizonan yliopistolla tapaamansa John Melvin Seen kanssa 18. kesäkuuta 1962. Heille syntyi joulukuussa tytär Heather Louise. Pariskunta kuitenkin erosi kesäkuussa 1965.


title: Linda McCartney

text: Ennen avioliittoaan Paul McCartneyn kanssa Eastman toimi ammattivalokuvaajana. Hän otti kuvia useista kuuluisista populaarimusiikin esittäjistä, kuten Aretha Franklinista, Jimi Hendrixistä, Bob Dylanista, Janis Joplinista, Eric Claptonista, Simon and Garfunkelista, The Whosta, The Doorsista ja The Rolling Stonesista.


title: Linda McCartney

text: Linda tapasi Paul McCartneyn Lontoossa 15. toukokuuta 1967. Pari avioitui 12. maaliskuuta 1969. Paul adoptoi Heather Louisen, Lindan tyttären edellisestä avioliitosta. Lisäksi pari sai kolme yhteistä lasta, Mary Annan, Stella Ninan ja James Louisin.


title: Linda McCartney

text: Linda McCartneyllä todettiin rintasyöpä vuonna 1995. Sairaus ehti levitä maksaan, ja McCartney kuoli Tucsonissa, Arizonassa vuonna 1998. Lindalla on lapsenlapsia, jotka kaikki ovat syntyneet hänen kuolemansa jälkeen:Linda oli kasvissyöjä ja tuki muun muassa PETAn ja Viva!n toimintaa. PETA perusti McCartneyn kuoleman jälkeen hänen kunniakseen nimetyn Linda McCartney Memorial Awardin.


title: Linda McCartney

text: Paul McCartneyn The Beatles -yhtye lopetti toimintansa 1970. McCartney otti vaimonsa mukaan uuteen yhtyeeseensä Wingsiin. Yhtye pääsi listoille, ja McCartneyt vaikuttivat sen vaihtelevassa kokoonpanossa Wingsin hajoamiseen asti 1981. Linda McCartney on esiintynyt myös vierailevana artistina Ringo Starrin albumilla "Ringo". Postuumisti julkaistiin Lindan oma kokoelmalevy "Wide Prairie". Paul McCartneyn mukaan Lindan ensimmäinen itse säveltämä laulu oli "Seaside Woman".


title: Malmön korkeakoulu

text: Malmön yliopisto () on yliopisto Malmön kaupungissa, Etelä-Ruotsissa. Se muodostettiin 1. heinäkuuta vuonna 1998. Se on nykyisin Ruotsin kahdeksanneksi suurin oppilaitos, ja se koostuu kuudesta eri tiedekunnasta. Yliopistolla on noin 21 000 oppilasta, ja se työllistää noin 1 200 ihmistä. Vuonna 2001 36 prosenttia yliopiston opiskelijoista oli ulkomaalaistaustaisia. Koululla on laajimmat englanninkieliset tutkinto-ohjelmat koko Ruotsissa. Yliopisto on omien sanojensa mukaan ”urbaani korkeakoulu”, joka haluaa sekoittua kaupungin vilkkeeseen. Suurin osa yliopiston rakennuksista ovat upouusia ja sijaitsevat Västra Hamnenin ja Malmön pääjuna-aseman välissä. Malmön yliopisto on valittu useana vuonna peräkkäin Ruotsin kahdeksanneksi tai yhdeksänneksi suosituimmaksi korkeakouluksi/yliopistoksi.


title: Malmön korkeakoulu

text: Malmön korkeakoulu (Malmö Högskola) -nimi muuttui 1.1.2018 Malmön yliopistoksi (Malmö Universitet).


title: Arnolds

text: Arnolds on suomalainen leipomokahvilaketju, jolla on yli 30 toimipistettä ympäri Suomea. Ensimmäinen toimipiste avattiin Turussa vuonna 1991, ja sen jälkeen ketju on laajentunut franchising-periaatteen mukaisesti itsenäisten yrittäjien perustaessa uusia toimipisteitä. Liikkeen tuotevalikoimaan kuuluvat erilaiset donitsit, muffinit ja amerikkalaistyyliset bagelit.


title: Arnolds

text: Arnoldsilla on myös toimipiste Tokiossa.


title: Arnolds

text: Vuonna 2017 tiedotettiin Arnoldsin laajentavan toimintaansa Ruotsiin.


title: Russ

text: Russ tarkoittaa seuraavia:


title: Tukholman draamakorkeakoulu

text: Tukholman draamakorkeakoulu (, lyhenne StDH) on Ruotsin pääkaupungissa Tukholmassa sijaitseva korkeakoulu, joka on erikoistunut elokuvaan, teatteriin, radioon ja televisioon. Sen päärakennus sijaitsee Östermalmilla.


title: Tukholman draamakorkeakoulu

text: Korkeakoulu syntyi vuonna 2011 entisten Dramatiska institutetin sekä Teaterhögskolan i Stockholmin yhdistyessä. Draamakorkeakoulu oli perustettu vuonna 1970, Teaterhögskolan i Stockholm juontaa puolestaan juurensa Kuninkaallisen draamateatterin oppilaskouluun.


title: Ágios Nikólaos

text: Ágios Nikólaos () on Kreikan kaupunki ja samanniminen kunta (Δήμος Αγίου Νικολάου, "Dímos Agíou Nikoláou"), joka sijaitsee Lasíthin alueyksikössä Kreetan alueella. Kaupunki on Lasíthin hallinnollinen keskus. Koko kunnan pinta-ala on 512,0 neliökilometriä ja väkiluku 27 074. Varsinaisen Ágios Nikólaoksen kaupungin väkiluku on 11 421 (vuonna 2011).


title: Ágios Nikólaos

text: Ágios Nikólaos, ”Pyhä Nikolaos”, on nimetty Nikolaos Ihmeidentekijän mukaan. Kaupunki sijaitsee Välimeren rannalla Iraklionista itään, Ierápetrasta pohjoiseen ja Siteíasta länteen. Ágios Nikólaoksessa sijaitsee Voulisméni-järvi, jota kutsutaan nimellä ”pohjatonjärvi”, ja jonka reunoilla on useita ravintoloita. Kaupungin nähtävyyksiin kuuluu myös muun muassa Ágios Nikólaoksen arkeologinen museo. Ágios Nikólaoksen kuntaan kuuluvat myös seuraavat saaret: Ágioi Pántes, Avgó, Mikronísi, Spinalónga (Kalydón) ja Vryonísi.


title: Ágios Nikólaos

text: Nykyinen Ágios Nikólaoksen kunta muodostui, kun Ágios Nikólaos, Neápoli ja Vrachási yhdistyivät vuoden 2011 alussa Kallikrates-suunnitelman mukaisesti.


title: Ágios Nikólaos

text: Vuoden 2011 kuntauudistuksesta lähtien Ágios Nikólaoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Ágios Nikólaos

text: Ágios Nikólaoksen tunnettuja asukkaita ovat ohjaaja Níkos Koúndouros ja poliitikko María Damanáki.


title: Laturetki

text:
Laturetki on urheilutapahtuma, jossa kuntohiihtäjät ja usein myös kilpailijat hiihtävät tavallista pidemmän reitin. Reitin varrelle on järjestetty taukopaikkoja, joissa on nuotioita, tarjoilua ja voitelupalvelua. Yleensä laturetkillä on osallistumismaksu. Lauri "Tahko" Pihkala tunnetaan laturetkiaatteen edistäjänä. Suomessa järjestetään lähes joka kunnassa laturetki.
Suomen Latu ry myöntää vuosittain laajaa suosioita saavuttaneen perinteisellä hiihtotavalla hiihdettävän valtakunnallisen laturetken järjestelyoikeuden. Tässä tapahtumassa ei kilpailla eikä siinä ole osallistumismaksua, mutta tarjoiluista peritään maksu. Järjestyksessään 50. valtakunnallinen laturetki järjestettiin 2007 Keuruulla.


title: Laturetki

text: Muita valtakunnallisen laturetken järjestyspaikkoja:


title: Laturetki

text: Ahmanhiihto hiihdetään Kolin ja Ahmovaaran tykkylumimetsissä, vaaroilla, lehtonotkoissa ja järvenselillä yleensä maaliskuun toisena viikonloppuna. Vuonna 2013 hiihdetään 40. Ahmanhiihto. Tapahtuma on kerännyt parhaimmillaan ladulle yli 2100 hiihtäjää. Järjestäjänä on Ahman Pojat ry. Reitti kulkee Ahmovaaran, Kopravaaran, Jeron, Lomakolin sekä Räsävaaran huoltopisteiden läpi. Jokaiselta huoltopisteeltä voi lähteä matkaan.


title: Laturetki

text: Helmikuussa 1974 ensimmäisen kerran järjestetty Finlandia-hiihto hiihdettiin alun perin Hämeenlinnasta Lammin kautta Lahteen, jolloin reitti oli pituudeltaan 75 km. Monien vähälumisten talvien vuoksi se päätettiin vuonna 2000 siirtää hiihdettäväksi pysyvästi Lahden ympäristössä. Maali- ja lähtöpaikkana toimii Lahden hiihtostadion. Reitin pituus on noin 50 km. Tapahtuma kuuluu Worldloppet-sarjaan. Vuoden 2013 hiihto on jo 40. hiihto. Finlandia-hiihdon järjestelyistä vastaavat Lahden Hiihtoseura ja Hollolan urheilijat -46.


title: Laturetki

text: Huhmari-hiihto hiihdetään Polvijärvellä lomakeskus Huhmarin maastossa Höytiäisen rannalla helmikuun lopussa tai maaliskuun lopulla. Yleensä se aloittaa Karelia-hiihdot-sarjan, johon kuuluvat Karelia-hiihto, Pogostan Hiihto ja Ahmanhiihto. Vuonna 2013 tapahtuma järjestetään 31. kerran.


title: Laturetki

text: Huovinretki järjestetään Säkylän–Alastaron maastossa helmi- tai maaliskuussa. Ensimmäinen Huovinretken laturetki on hiihdetty vuonna 1964. Retki jäi järjestämättä esimerkiksi vuonna 2008 lumipulan takia. Lähtöpisteitä on useita ja hiihtolenkin pituudeksi voi valita 10–35 kilometriä. Hiihtomaasto on Virttaankankaan ja Porsaanharjun harjualuetta. Säkylän puoleisessa päässä reitti ulottuu Huovinrinteen varuskunnan ampuma-alueelle.


title: Laturetki

text: Helsingin yliopiston Hämäläis-Osakunnan opiskelijoiden Ilveshiihto on noin 150 kilometriä pitkä vuosittainen laturetki Hämeen kuntiin (Hämäläis-Osakunnan määrittelemät kunnat Pirkanmaalla, Kanta-Hämeessä, Päijät-Hämeessä ja Keski-Suomessa). Hämäläis-Osakunta on järjestänyt Ilveshiihdon yhtäjaksoisesti vuodesta 1959 lähtien. Osallistujamäärä on vuosittain n. 35-40 hiihtäjää plus viiden hengen huoltojoukot. Hiihto kestää kolme päivää. Matkareitti on joka vuosi erilainen. Yöpyminen tapahtuu tavallisesti kouluilla eri kunnissa.


title: Laturetki

text: Karelia-hiihto hiihdettiin perinteisenä laturetkenä Joensuun, Kontiolahden ja Liperin maisemissa helmikuun lopulla tai maaliskuun alussa. Lähtöpaikkoja 5-60 kilometrin reiteille ovat olleet mm. Pärnävaara, Joensuu, Lykynlampi, Kontiolahden ampumahiihtokeskus, Lehmo ja Kontiolahti. Kilpailumatkana on 50 km.


title: Laturetki

text: Vuoden 2010 järjestyksessään 20. hiihto jäi viimeiseksi Karelia-hiihdoksi. Vaikka hiihto oli kohtuullisen suosittu, sillä maksavien osanottajien määrä jäi vähäiseksi. Lisäksi Lykynlammen ja ampumahiihtokeskuksen välisen ladun perustaminen on ollut vaikeaa. Laturetken perinnettä jatkaa Joensuun Latu järjestämällä vastaavana viikonloppuna jäähiihtotapahtuman Pyhäselällä.


title: Laturetki

text: Keuruu–Multia-laturetki on kaikille avoin kaksipäiväinen hiihtotapahtuma, joka järjestetään vuosittain helmi-maaliskuussa. Laturetkellä on pitkät perinteet, sillä ensimmäisen kerran se hiihdettiin jo 1950-luvulla, vuonna 2013 järjestetään 56. laturetki. Lähtö tapahtuu nykyisin sekä Keuruun kivikoululta että Multian partiomajalta. Hiihtomatkat vaihtelevat viidestä viiteenkymmeneen kilometriin.


title: Laturetki

text: Oulun Tervahiihto Oulujoen jäällä on maailman pisimpään jatkunut urheilutapahtuma. Se järjestettiin ensimmäisen kerran vuonna 1889 ja vuonna 2013 jo 124. kerran. Pääreittien pituudet ovat 40 ja 70 kilometrin hiihdot. Lisäksi on muun muassa Matkahiihto ja Lasten Tervahiihto (10 km).


title: Laturetki

text: Paulintaival laturetki hiihdetään vuosittain, aina maaliskuun toisena sunnuntaina reitillä Lapinlahti - Kuopion Tahkovuori. Reitin pituus on 55 kilometriä. Tapahtuma on saanut nimensä vuonna 1938 Maastohiihdon maailman mestaruuden voittaneesta nilsiäläisestä Pauli Pitkäsestä, joka sittemmin nuorena miehenä haavoittui sodassa taistellessa isänmaan puolesta.


title: Laturetki

text: Pirkan Hiihto hiihdetään Kankaanpään Niinisalosta Ylöjärven Teivoon, aivan Tampereen rajalle. Pisin matka on 90 km. Hiihto on aina maaliskuun 1. sunnuntaina. Vuonna 2013 hiihdetään 59. Pirkan Hiihto.


title: Laturetki

text: Pogostan Laturetki hiihdettiin ensimmäisen kerran 1977 Ilomantsissa. Vuonna 1985 laturetken nimi muutettiin Pogostan Hiihdoksi. Reitti kulkee Ilomantsin luonnonkauniiden maisemien kautta, lähtö ja maali ovat Parppein urheilukeskuksessa. Tapahtuma on yleensä maaliskuun kolmantena viikonloppuna. Lauantaina hiihdetään perinteisellä tyylillä 53 km:n ja sunnuntaina vapaalla tyylillä 60 km:n matka. Vuonna 2014 hiihto peruttiin ensimmäisen kerran, syynä oli lumipula.


title: Laturetki

text: Saarihiihto on Virolahdella järjestettävä laturetki, jonka reitti on ulottunut rajan yli Venäjän puolelle. Reitti on ulottunut entisiin Virolahden kuntaan kuuluneisiin saariin Virolahden merenlahden itäpuolella. Laturetki on järjestetty vuosina 2003, 2005 ja 2009. Seuraava Saarihiihto on tarkoitus hiihtää vuonna 2013. Saarihiihto alkoi hiihtotapahtumasta vuonna 2002, jolloin oli kulunut 100 vuotta Lake Placidin olympiakultamitalistin Veli Saarisen syntymästä.


title: Laturetki

text: Vaasahiihto () on järjestetty Ruotsissa vuodesta 1922 ja se on maailman suurin yksittäinen maastohiihtokilpailu. Matka Sälenistä Moraan on noin 90 kilometriä. Se hiihdetään maaliskuun ensimmäisenä sunnuntaina. Tapahtuma kuuluu Worldloppet-sarjaan.


title: Laturetki

text: Vantaan laturetki hiihdetään Kuusijärven ja Hakunilan maastossa yleensä helmikuun viimeisenä sunnuntaina.


title: Liège–Bastogne–Liège

text: Liège–Bastogne–Liège on vanhin pyöräilyn viidestä ”monumentista”. Kilpailua kutsutaan myös lempinimellä ”La Doyenne” eli ”vanhin nainen”. Kilpailu järjestettiin ensimmäisen kerran vuonna 1892, jolloin se oli tarkoitettu pelkästään amatööreille. Ensimmäinen ammattilaisille suunnattu kilpailu järjestettiin vuonna 1894 ja sen voitti Leon Houa, joka oli voittanut kilpailun amatöörinä vuonna 1892. Kilpailu järjestetään Ardenneilla Belgiassa ja sen reitti kulkee Liègen kaupungista Bastogneen ja takaisin. Kilpailu kuului aiemmin maantiepyöräilyn maailmancupiin, vuosina 2005–2007 UCI ProTouriin ja nykyisin UCI World Touriin. Vuodesta 2017 on ajettu myös naisten kilpailu, joka kuuluu UCI Women's World Touriin.


title: Liège–Bastogne–Liège

text: Liège–Bastogne–Liège muodostaa toisen belgialaisen klassikon La Flèche Wallonnen kanssa Belgian Ardennien klassikkosarjan. Aikanaan kilpailut ajettiin peräkkäisinä päivinä. Tuolloin tapahtumaa kutsuttiin Ardennien viikonlopuksi ”Le Weekend Ardennais”. Vain seitsemän ajajaa on pystynyt voittamaan molemmat kilpailut samana vuonna: sveitsiläinen Ferdi Kübler (1951 ja 1952), belgialaiset Stan Ockers (1955) ja Eddy Merckx (1972), italialaiset Moreno Argentin (1991) ja Davide Rebellin (2004), espanjalainen Alejandro Valverde (2006),(2015),(2017) ja belgialainen Philippe Gilbert 2011.


title: Liège–Bastogne–Liège

text: Kilpailun reitti on menomatkalla Liègestä Bastogneen kohtalaisen suora, matkaa kertyy 95 km. Paluumatka sen sijaan mutkittelee enemmän ja sille matkaa kertyy 163 km. Kilpailun nousut ovat reitin jälkimmäisellä puoliskolla. Vuoden 2009 kilpailussa olivat käytössä seuraavat nousut:


title: I Don’t Play Guitar

text: I Don’t Play Guitar on mallina tutuksi tulleen Ninja Sarasalon esikoisalbumi. Albumi julkaistiin 31. tammikuuta 2007 Ninja-taiteilijanimellä. Albumi ei sijoittunut lainkaan Suomen viralliselle albumilistalle.


title: I Don’t Play Guitar

text: Albumin ensimmäinen single ”Fashion julkaistiin jo maaliskuussa 2006 ja se nousi parhaimmillaan Suomen singlelistan ensimmäiseksi. Syyskuussa 2006 julkaisu ”Hush Hush” -single ei sijoittunut Suomessa, mutta nousi Ruotsin singlelistan 11:nneksi lokakuussa 2007. Tammikuussa 2007 albumilta julkaistiin vielä singlenä kappale ”Champagne”.


title: Zugspitze

text: Zugspitze on Saksan korkein vuori, joka kohoaa 2 962 metrin korkeuteen. Se kuuluu Wettersteinin vuoristoon. Zugspitze sijaitsee Saksan (Garmisch-Partenkirchenin piirikunta, Baijerin osavaltio) ja Itävallan (Reutten piirikunta, Tirolin osavaltio) raja-alueella.


title: Zugspitze

text: "G. Deutschl", "Maier" ja "J. Naus" tekivät ensimmäisen rekisteröidyn nousun vuoren huipulle 27. lokakuuta vuonna 1820.


title: Zugspitze

text:
Kesäkuussa 2008 erään jäätikön ylle levitettiin erityinen suojapressu, jonka tuli peittää osa jäätiköstä auringonpaisteelta ja ehkäistä näin sen ylenpalttista sulamista. Peite tuli kattamaan 6 000 m² kokoisen alueen, mikä oli kuitenkin vain osa jäätikön peittämästä pinta-alasta. Paikallinen lomakeskus arvioi lasermittausten avulla, että jäätikkö oli menettänyt 40 metriä paksuudestaan viimeisten 40 vuoden aikana. Sijainniltaan jäätikkö on eräs Euroopan Alppien pohjoisimmista. Samanlainen toimenpide jäätikön sulamisen ehkäisemiseksi Zugspitzellä tehtiin myös sitä edeltävänä vuonna, jolloin onnistuttiin säilyttämään noin 30 000 m³ lunta, mikä vastaa noin jalkapallokentän kokoista aluetta, jonka paksuus on yhden asuinkerroksen luokkaa. Hiihtoalueen johtaja Manfred Haas sanoi:
Zugspitzelle pääsee Garmisch-Partenkirchenin kaupungista hammasratajunalla. Lähtöpaikka on 1000 metrin korkeudella olevalta Eibsee-järveltä. Vajaassa tunnissa se nousee 4,5 kilometrin matkan 2600 metrin korkeuteen Schneeferner-jäätikölle. Lähes koko matkan juna kulkee kallioon hakatussa tunnelissa, jonka nousukulma on 26 prosenttia. Schneeferner-jäätikkö on suosittu laskettelupaikka. Loivat rinteet suosivat erityisesti lumilautailijoita. Laskettelemaan siellä voi päästä jo lokakuun alussa. Jäätiköllä olevalta junan yläasemalta pääsee huipulle gondolihissillä.


title: Zugspitze

text: Huipulle kulkee myös kaksi muuta gondolihissiä, toinen Saksan ja toinen Itävallan puolelta.


title: Zugspitze

text: Huipulle tulee useita kiipeilyreittejä, joita saavat käyttää vain kokeneet kiipeilijät tai mukana on oltava alppikiipeilyn taitava opas. Reiteillä ylitetään muun muassa jäätikköjä rautaisista askelmista kiinni pitäen.


title: Zugspitze

text: 2600 metrin korkeudelle asti pääsee myös helppoja ja turvallisia reittejä pitkin. Matka Garmisch-Partenkirchenistä kestää 6-8 tuntia kunnosta riippuen. Reitin varrella voi myös yöpyä.


title: Zugspitze

text: Zugspitzellä sijaitsee pieni kappeli Mariä Heimsuchung, joka on rakennettu Zugspitzellä 15. toukokuuta 1965 tapahtuneen lumivyöryn uhrien muistoksi.


title: Merry

text: Merry (メリー) on japanilainen yhtye, joka perustettiin lokakuussa vuonna 2001. Merry yhdistelee musiikissaan hardrockia, punkia, jazz- ja blues-vivahteita ja kauniita balladeja luoden omalaatuisen soundin.


title: Merry

text:
- 6.7, Gunma. Entinen bändi: After effect (nimellä Makoto)
- 2.4, Ehime. Entinen bändi: Shiver
- 14.7, Gunma. Entiset bändit: Crescent, Syndrome
- 21.11, Owari. Entinen bändi: ACiD
- 11.2, Saitama. Entiset bändit: Smoky flavor, After effect (nimellä Kuni)


title: Merry

text: Myöhään vuonna 2000 Merryn nykyinen vokalisti Gara ja kitaristi Yuu ottivat yhteyttä toisiinsa uuden bändin perustamisen merkeissä. Pian mukaan saatiin myös basisti, toinen kitaristi ja rumpali.


title: Merry

text: Gegiyaku records julkaisi Merryn ensimmäisen "virallisen" maxi-single Haikarasan ga tooru:n vuonna 2002. Kaikki levyn painokset myytiin loppuun ja keikat alkoivat lisääntyä. Maaliskuussa bändi piti ensimmäisen one-man livensä Meguro Rockmaykanissa. Myös seuraavat maxi-singlet myytiin loppuun.


title: Merry

text:
Vuoden päästä julkaistiin ensimmäinen albumi Gendai stoic, jonka julkaisi Kiyoharun Fullfaces records -yhtiö. Yhteistyö Kiyoharun kanssa ei loppunut siihen, kesäkuussa Merry toimi SADS:in lämmitysbändinä.
Samana vuonna Merry alkoi työskennellä ensimmäisen musiikkivideonsa Violet harenchin parissa, joka julkaistiin vain Shibuya Koukaidou live-esiintymisen yhteydessä. Merry nähtiin myös vuoden Beautifool's festissä 03'.


title: Merry

text:
Vuonna 2005 Merry julkaisi kokoelmalevyn indie-suosikeista nimeltään 'Koseiha Blend Classic ~ Oldies Tracks~'.
Seuraava albumi Nu chemical rhetoric oli menestys.


title: Merry

text:
Ensimmäiset ja tällä hetkellä ainoat ulkomailla julkaistut albumit ovat Nu chemical Rhetoric ja PEEP SHOW. Joulukuussa 2006 bändi vieraili myös ensimmäistä kertaa ulkomailla keikalla Saksassa ja Ranskassa.
Paluu ulkomaille koitti vuonna 2007, kun Merry esiintyi J-rock revolution festivaaleilla Los Angelesissa.


title: Merry

text: Bändin virallinen faniklubi, joka tällä hetkellä sallii vain kotimaiset jäsenet. Faniklubilaiset saavat jäsenlehden tietyn väliajoin, omia keikkoja ja muita etuja.


title: Eturauhasen liikakasvu

text: Eturauhasen hyvänlaatuinen liikakasvu eli prostatahyperplasia () on eturauhasvaiva, joka voidaan todeta 80 prosentilta yli 60-vuotiaista miehistä. Heistä vain alle puolella on oireita.


title: Eturauhasen liikakasvu

text: Jos eturauhanen kasvaa liikaa, se painaa virtsarakon pohjaa ja ahtauttaa virtsaputkea. Käytännössä tämä voi ilmetä muun muassa lisääntyneenä virtsaamistarpeena ja ongelmina virtsan pidätyskyvyssä. Virtsantulo saattaa kestää, ja pahimmillaan kehittyy virtsaamisen estävä virtsaumpi. Eturauhasen syöpä voi aiheuttaa samanlaisia oireita, joten lääkärin on syytä tutkia tämäkin vaihtoehto, jos oireet kehittyvät tavallista nopeammin tai poikkeuksellisen nuorella iällä.


title: Eturauhasen liikakasvu

text: Eturauhasen liikakasvu liittyy ikääntymiseen, eikä sen kehittymistä voi estää. Riskitekijät ovat korkea ikä ja normaali miessukupuolihormonien tuotanto. Runsas alkoholinkäyttö ja kylmettyminen voivat pahentaa oireita.


title: Eturauhasen liikakasvu

text: Eturauhasen liikakasvua voidaan hoitaa lääkkein tai leikkauksella, joko höyläys- tai laserleikkauksella.


title: Eturauhasen liikakasvu

text: Lääkkeinä saatetaan käyttää suun kautta annettuja finasteridiä tai dutasteridiä, jotka hillitsevät eturauhasen kasvua tai jopa pienentävät sitä salpaamalla 5α-reduktaasi-entsyymin eri muotoja. Entsyymi tuottaa testosteronista voimakkaampaa mieshormonina toimivaa dihydrotestosteronia (DHT), joka saa aikaan eturauhasen kasvun. Finasteridiä käytetään yleensä 0.5 mg per päivä ja se salpaa kilpailevasti entsyymin tyyppiä 2 (SRD5A2). Dutasteridiä käytetään yleensä 0.5 mg per päivä ja se salpaa kilpailevasti tyyppejä 1 ja 2 (SRD5A1-2). Lääkkeillä ei ole suuria eroja keskenään mitä tulee niiden haittoihin ja hyötyihin. Dutasteridi vähentää kuitenkin DHT-pitoisuutta kehossa tehokkaammin. Noin 20% käyttäjistä saa jonkinlaisia sivuvaikutuksia. Impotenssi on yleisimpiä ja sitä esiintyy noin 7-8%:lla käyttäjistä, vähentyneitä seksuaalisia haluja 5-6%:lla, siemensyöksyn ongelmia 1%:lla ja gynekomastiaa (rintojen kehittymistä) 1%:lla.


title: Eturauhasen liikakasvu

text: Myös suun kautta annettuja alfasalpaajia, kuten alfutsosiinia ja tamsulosiinia käytetään. Ne rentouttavat eturauhasen ja virtsarakon lihaksia helpottaen siten suurentuneen eturauhasen häiritsemää virtsaamista. Samalla ne myös laskevat verenpainetta, joten niitä voidaan käyttää korkean verenpaineen ja suurentuneet eturauhasen yhtäaikaiseen hoitoon. Ne estävät lähinnä alfa 1 reseptorin antagonisteja. Alfutsosiinia käytetään tavallisesti 10 mg per päivä ja tamsulosiinia 0.4 mg. Sivuvaikutuksista yleisimpiä (esiintyy alle 17% käyttäjistä) ovat sekavuus, siemensyöksyn ongelmat ja väsymys.


title: Eturauhasen liikakasvu

text: Saatetaan käyttää myös suun kautta annettuja fosfodiesteraasi-5 salpaajia (PDE5-estäjiä) kuten tadalafiiliä. Ne ovat tunnetusti erektiolääkkeitä, mutta ne myös rentouttavat virtsateiden alaosan lihaksia. Tämä helpottaa virtsaamista eturauhasen liikakasvusta kärsivillä.


title: Eturauhasen liikakasvu

text: Erityisesti jos oireet eivät ole merkittäviä, saattaa lääkäri suositella vähentämään juodun nesteen, alkoholin, kofeiinin, antihistamiinien, diureettien (nesteenpoistajien) ja masennuslääkkeiden käyttöä. Saatetaan myös suositella virtsan pidätysharjoittelua virtsarakon totuttelemiseksi, lantionpohjan lihasten harjoittelua ja mahdollisesti esiintyvän ummetuksen hoitoa.


title: Eturauhasen liikakasvu

text: Liikakasvun aiheuttajaa ei tunneta. Testosteronin määrä vähenee miehen vanhentuessa. Vastaavasti naishormonien (estrogeenien) määrä suhteessa testosteroniin kasvaa. Estrogeenien on ehdotettu aiheuttavan eturauhasen kasvua. Toinen teoria on se, että dihydrotestosteroni-mieshormonin (DHT) tuotto ei vähene eturauhasessa miehen vanhetessa, ja että DHT olisi eturauhasen liikakasvun pääaiheuttaja. Miehet, ketkä eivät tuota DHT:tä, eivät kärsi ylirauhasen liikakasvusta.


title: British Board of Film Classification

text: British Board of Film Classification (BBFC), alkujaan British Board of Film Censors, on järjestö, joka on vastuussa elokuvien ja joidenkin videopelien ikäluokitusjärjestelmästä ja ennakkotarkastuksesta Isossa-Britanniassa.


title: British Board of Film Classification

text: BBFC luokittelee kaikki teatterielokuvat, videot ja joitakin videopelejä. Laillisesti paikallisilla viranomaisilla on valta päättää, missä oloissa elokuvat esitetään elokuvateattereissa, mutta he päättävät lähes aina seurata BBFC:n suositusta. Videonauhoituslain mukaan BBFC:n pitää luokitella kaikki videojulkaisut (paitsi laista vapautetut), ja on laitonta myydä tuotetta, jolle ei ole myönnetty todistusta. Myös videopelit, tietynlaisilla teemoilla tai sisällöllä, pitää jättää käsiteltäväksi BBFC:lle, jotta ne saisivat lainvoimaisen luokituksen (PEGI:n luokitusjärjestelmä on vain neuvoa-antava) samalla tavalla kuin videoissa. Muut videopelit voi jättää käsiteltäviksi julkaisijan oman harkinnan mukaan.


title: British Board of Film Classification

text: Kaikki BBFC:n luokittelemat videot ja videopelit saavat todistuksen, jonka mukana tulevat opastavat merkinnät sisällöstä viitaten seksiin, väkivaltaan ja voimakkaaseen kielenkäyttöön. Jos todistuksen mukaan video tai videopeli sopii vain tietynikäisille, vain sen ikäiset tai vanhemmat voivat ostaa sen.


title: British Board of Film Classification

text: U eli "Universal" eli kaikenikäisille. Tähän kohderyhmään kuuluvat elokuvat ja pelit eivät saa esittää väkivalta, kielenkäyttöä, huumeita tai uhkaa missään muodossa. Slapstick väkivalta on kyllä sallittua, mutta verinen slapstick väkivalta ei ole sallittua. Kiroilu ja kauhu pitää olla minimaalinen. U-ikärajalla ei ole ikää, vastaa suomalaista S/T.


title: British Board of Film Classification

text: PG eli "Parental guidance" eli vanhempia suositellaan olemaan nuoren kanssa elokuvan katsomisen ajan. Elokuva voi sisältää kohtalaista väkivaltaa, huumeiden käyttöä sekä kiroilua. Tämä on korkein ikäraja, joka ei vaadi iän tarkistusta.


title: British Board of Film Classification

text: 12A/12 – 12-kategoriassa oleva sisältö sopii 12-vuotiaalle tai vanhemmalle. 12A on vain elokuvateattereille suunnattu suuntaa antava ikäraja. Alle 12-vuotiaat voivat mennä katsomaan K-12 elokuvaa täysi-ikäisen seurassa. Yksityiskohtainen väkivalta on sallittu 12-kategorian elokuvissa, mutta ei saa olla jatkuvaa. Huumeiden käyttö ja viitteet pitää olla minimaaliset. Kielenkäyttö voi olla runsasta, mutta ei ylenpalttista. Kauhu voi olla pitkäkestoista, mutta ei veristä. K-12 tuotteiden myynti alle 12-vuotiaille on kielletty.


title: British Board of Film Classification

text: 15 – kielletty alle 15-vuotiailta. Elokuva tai peli sisältää kohtauksia, jossa väkivalta on raakaa ja yksityiskohtaista/veristä. Väkivalta voi olla splatter/gore tyyppistä, mutta ei saa näyttää kaikkia uhrin kärsimyksen yksityiskohtia. Kauhu ja ahdistus voi olla veristä, mutta ei saa olla seksuaalista tai sadistista. K-15 elokuvissa sallitaan kiroilu, mutta se ei saa olla jatkuvaa tai erittäin voimakasta. Huumeiden käyttö parodistisessa kontekstissa on sallittu. K-15 tuotteiden myynti alle 15-vuotiaille on kielletty.


title: British Board of Film Classification

text: 18 –kielletty alle 18-vuotiailta. Elokuva tai peli sisältää, kohtauksia joissa väkivalta tai kauhu on runsasveristä, ja raakaa. Väkivalta voi myös olla sadistista ja erittäin pitkitettyä. Kielenkäytöllä ei ole rajoja. Kova huumeiden käyttö on sallittu. Seksuaalisuus ja kova pornografia on sallittu ellei liian pitkitettyä sadistisella väkivallalla. K-18-tuotteiden myyminen alaikäisille on kielletty.


title: Frank Silva

text: Frank Silva (31. lokakuuta 1949 – 13. syyskuuta 1995) oli yhdysvaltalainen kuvausjärjestäjä ja näyttelijä. Silva tuli tunnetuksi sarjasta Twin Peaks, jossa hän näytteli Bobia.


title: Frank Silva

text: Silva oli valmistunut San Franciscon yliopistosta valosuunnittelijaksi, ja työskenteli lavastuksen johtajana monessa elokuvassa, mm. David Lynchin Villissä sydämessä ja Dyynissä.


title: Frank Silva

text: Twin Peaksin 2007 Gold Edition DVD:llä olevan David Lynchin haastattelun mukaan hän oli Laura Palmerin kodin yläkerrassa lähellä huonetta, missä Silva siirteli huonekaluja, kun hän sai idean, että myös Silva voisi esiintyä sarjassa. Kysyttyään Silvalta onko tämä myös näyttelijä hän sai myönteisen vastauksen. Myöhemmin Silva näkyi vahingossa peilistä, kun Lynch kuvasi Laura Palmerin äidin kauhun hetkeä, ja siitä sai syntynsä mystinen Murhaaja-Bob.


title: Frank Silva

text: Silva kuoli AIDSin aiheuttamiin komplikaatioihin 1995 45-vuotiaana.


title: Juoksutusmaha

text: Juoksutusmaha () on märehtijöiden mahan viimeinen osa. Se vastaa yksimahaisten eläinten mahalaukkua ja lintujen rauhasmahaa. Juoksutusmahassa on samanlaista entsyymitoimintaa kuin yksimahaistenkin mahalaukussa, mutta sen toiminta ravinnonsaannin kannalta on vähäisempi, koska märehtijöiden pääasialliset ravintoaineet, haihtuvat rasvahapot, muodostuvat pötsissä.


title: Juoksutusmaha

text: Juoksutusmaha sijaitsee vatsaontelon alaosassa pötsin oikealla puolella. Rehumassa tulee sinne satakerrasta eli lehtimahasta.


title: Juoksutusmaha

text: Juoksutusmahasta alkaa ohutsuoli. Tunnetuin juoksutusmahan sairaus on juoksutusmahan laajentuma ja kiertymä. Sen syy ei ole täysin selvillä, mutta se ilmenee useimmiten poikimisen jälkeen kun ruokintaa aletaan lisääntyneen maidontuoton vuoksi lisätä. Juoksutusmahassa alkaa virhekäymisen seurauksena muodostua kaasua, joka nostaa mahan poimulle ylöspäin. Juoksutusmaha voidaan saada tyhjenemään ja paikoilleen kävelyttämällä lehmää tai kaatamalla se ja painelemalla mahaa. Vaiva uusiutuu helposti, koska kudos yleensä venyy ja jää tavallista veltommaksi. Leikkaushoidolla juoksutusmaha kiinnitetään vatsaontelon seinämään siten, että se ei enää pääse liikkumaan. Leikkaus voidaan yleensä tehdä navetassa. Muilla märehtijöillä juoksutusmahan kiertymät ovat erittäin harvinaisia. Juoksutusmahaan voi huonoissa kasvatusolosuhteissa muodostua mahahaava, joka vastaa ihmisen mahahaavaa.


title: Philibert Tsiranana

text: Philibert Tsiranana (12. lokakuuta 1912 – 16. huhtikuuta 1978) oli madagaskarilainen poliitikko ja maansa ensimmäinen presidentti.


title: Philibert Tsiranana

text: Tsiranana syntyi Mahajangan maakunnassa Madagaskarin pohjoisella rannikolla. Hän oli etniseltä taustaltaan tsimihety. Tsiranana opiskeli Ranskassa ja toimi Tananarivem teknisen koulun opettajana. Hän nousi Madagaskarin parlamentin alahuoneeseen. Tsiranana sai vuonna 1956 yhden Madagaskarin kolmesta paikasta Ranskan kansalliskokouksessa.


title: Philibert Tsiranana

text: Tsiranana oli mukana perustamassa maltillista sosiaalidemokraattipuoluetta, joka kannatti Madagaskarin itsehallinnollisuutta. Hänestä tuli maansa pääministeri vuonna 1958.


title: Philibert Tsiranana

text:
Madagaskar itsenäistyi vuonna 1960, jolloin Tsiranana nousi sen ensimmäiseksi presidentiksi.
Tsiranana erosi vuonna 1972 ja luovutti vallan kenraali Gabriel Ramanantsoalle.


title: Philibert Tsiranana

text: Tsirananan poika Philippe oli ehdolla Madagaskarin presidentinvaalissa 2006.


title: Österstjernan

text: Österstjernan on vuosina 2002–2006 rakennettu kopio samannimisestä purjealuksesta, joka kuljetti 1800-luvulla rahtia Loviisan ja Tukholman välillä. Alkuperäinen pakettijahti "Österstjernan" rakennettiin Pietarsaaressa vuosina 1813-1814, ja sen kantavuus oli noin 50 tonnia. Laivasta on säilynyt muun muassa alkuperäisiä mittakirjoja sekä 1820-luvulta peräisin oleva maalaus. Näiden perusteella venesuunnittelija Eivind Still piirsi uuden "Österstjernanin", joka rakennettiin Loviisan Laivasillalla talkootyönä ja valmistui syksyllä 2006.


title: Österstjernan

text: Purjealuksen hallinnasta ja taustayhteisöjen (yhdistys ja osakeyhtiö) johdosta on kiistelty. Taustayhdistys (Yhdistys ry Österstjernan rf) omistaa enemmistön purjealuksen varustajana toimivasta osakeyhtiöstä.


title: Österstjernan

text: "Österstjernan" on rekisteröity matkustaja-alukseksi kotimaan liikenteeseen, ja sillä tehdään charter-purjehduksia sekä nuorisopurjehduksia.


title: Alpakkarekisteri

text: Alpakoiden ja laamojen kasvattajat ovat monissa maissa järjestäytyneet. Kasvatustyötä helpottamaan on luotu eläinrekistereitä. Monet rekistereistä ovat kansallisia mutta on myös kansainvälisiä rekistereitä. Tunnetuin on amerikkalainen AOBA-rekisteri. Euroopassa toimii LAREU-rekisteri. Suomen alpakkayhdistyksellä on oma eläinrekisterinsä, jossa on suurin osa Suomen alpakoista ja laamoista. Rekisteri on ensimmäinen Pohjoismaissa. Alpakkakasvattajat ry:llä on oma DNA testiin perustuva alpakkarekisteri joka varmistaa alpakan polveutumisen.


title: Alpakkarekisteri

text: Alpakka- ja laamarekisterien tarkoituksena on auttaa jalostusvalinnoissa, koska eläinten sukulinjoja voidaan seurata. Monista muista eläinlajeista poiketen kamelideja myydään usein aikuisina maasta toiseen ja lisäksi Keski-Euroopassa näyttelytoiminta on vilkasta. Eläinten tunnistustiedot ovat tärkeitä molemmissa yhteyksissä. Tunnistaminen on myös välttämätöntä kun eläimiä rokotetaan tarttuvien tautien varalta. Viimeksi tällaisen uhan aiheutti lampaiden sinikielitauti (bluetongue), joka tarttuu muiden märehtijöiden lisäksi myös kamelideihin (alpakoihin ja laamoihin).


title: Alpakkarekisteri

text: LAREU-järjestöllä on erityinen kamelipassi, joka kolmikielinen asiakirja, johon merkitään polveutumistiedot, rokotukset ja mahdolliset tutkimukset tarttuvien tautien varalta. Kamelidipassia käytetään asiakirjana eläimiä kuljetettaessa ja myytäessä. Passi on LAREU-järjestön myöntämä mutta siitä tulee virallinen asiakirja kun viranomainen tekee siihen merkintöjä.


title: Alpakkarekisteri

text: Kamelidit merkitään ja tunnistetaan yleensä ihonalaisen mikrosirun avulla. Siru on samanlainen kuin lemmikkieläimillä ja hevosilla. Mikrosiru laitetaan neulanpistolla yleensä kaulan tyveen, vasemman lavan eteen. Joissakin maissa siru pistetään vasemman korvan taakse tai hännään tyveen. Kuten muillakin eläinlajeilla mikrosirut voivat liikkua tai lakata toimimasta.


title: Eläinten rektaalitutkimus

text: Rektaali- eli peräsuolitutkimus kuuluu eläinlääkinnän perustoimenpiteisiin. Tutkimuksen avulla saadaan palpoimalla paljon tietoa lisääntymiselimistä, tiineydestä, paksu- ja umpisuolesta, jopa munuaiset voidaan useimmiten tunnustella. Rektaalitutkimuksessa tarvitaan apuna vain suojahansikas sekä mahdollisesti suojaesiliina. Lehmät voidaan yleensä tutkia ilman varotoimenpiteitä, hevosten tutkimisessa käytetään erilaisia potkunestomenetelmiä. Nykyisin rektaalitutkimuksen apuna käytetään usein ultraäänilaitetta, jolla nähdään alkutiineydet ja pystytään määrittämään kiiman vaiheet esimerkiksi keinosiemennystä varten. Hevosilla ultraäänitutkimus on kaksoistiineyksien torjumiseksi rutiinitoimenpide. Uuhen (lammas) ja emakon (sika) rektaalitutkimukset ovat myös mahdollisia mikäli eläin on kookas tai tutkijan kädet sirot.


title: Air Iceland

text: Air Iceland () on islantilainen lentoyhtiö. Se lentää Grönlantiin ja Färsaarille sekä kotimaassaan Islannissa Akureyriin, Egilsstaðiriin, Grímseyiin, Ísafjörðuriin, Þórshöfniin ja Vopnafjörðuriin.


title: Saratogan taistelut

text: Saratogan taistelut olivat osa Yhdysvaltain vapaussotaa, ja ne käytiin 19. syyskuuta-7. lokakuuta 1777 nykyisten Saratogan ja Saratoga Springsin kaupunkien tuntumassa. Taisteluissa kenraalimajuri Horatio Gatesin ja prikaatikenraali Benedict Arnoldin johtama siirtokuntien armeija löi kenraalimajuri John Burgoynen komentamat brittijoukot ja näihin liittyneet saksalaiset yksiköt. Burgoynen joukkojen hyökkäysvahvuus oli noin 6 000 sotilasta Yhdysvaltain 12 000-14 000 vastaan.


title: Saratogan taistelut

text: Taistelu merkitsi käännekohtaa Amerikan vallankumouksessa. Voiton jälkeen Ranska tunnusti Amerikan siirtokunnat itsenäiseksi valtioksi ja julisti sodan Britanniaa vastaan. Lisäksi Ranska antoi rahallista tukea kapinallisille ja toi laivastonsa tukemaan itsenäisyystaistelijoita. Saratogan taistelujen lopputuloksen ja Ranskan esimerkin innoittamina myös Espanja ja Hollanti liittyivät myöhemmin Yhdysvaltain tukijoihin.


title: Saratogan taistelut

text: Yhdysvaltain vapaussodan ensimmäisistä taisteluissa huhtikuussa 1775 amerikkalaisten miliisijoukot kärsivät puutteellisesta aseistuksesta ja miesten kokemattomuudesta. Saman kesän aikana kenraali George Washington valittiin johtamaan uutta siirtokuntien armeijaa, joka osittain korvasi aiemmat miliisivoimat. Washingtonin tehtävä oli haastava, sillä miesten värväämisen ja kouluttamisen ohella hänen oli hankittava siirtokunnille oma sotalaivasto.


title: Saratogan taistelut

text: Vaikka Washington onnistui valtaamaan Bostonin keväällä 1776, hän ei pystynyt estämään Britannian sotavoimien hallintaa muissa siirtokuntien suurissa kaupungeissa. Maailman vahvimmaksi ja parhaiten aseistautuneeksi tunnustettu brittiarmeija hallitsi vuoden 1776 tapahtumia vapaussodassa. Washington pyrki käymään pitkitettyä puolustussotaa ja vältteli avointen taistelukenttien tuomaa riskiä. Hän joutui vetämään joukkonsa Long Islandilta ja New Yorkista, mutta saavutti pieniä voittoja vuoden 1776-1777 vaihteessa Trentonissa ja Princetonissa.


title: Saratogan taistelut

text: Brittijoukkojen johtajat kyllästyivät pitkittyneeseen sodankäyntiin keväällä 1777 ja laativat kaksi eri suunnitelmaa amerikkalaisten lopulliseksi murskaamiseksi. Toinen suunnitelma oli, että kenraali John Burgoyne johtaisi joukkonsa Kanadasta itäiseen New Yorkiin ja yhdistyisi Albanyssä kenraali William Howen joukkoihin. Yhdistyneen armeijan tarkoitus oli erottaa pohjoiset ja eteläiset siirtokunnat toisistaan ja päättää sodankäynti Britannian voittoon. Howe oli myös saanut luvan miehittää Philadelphian, jossa oli Washingtonin päämaja. Kummatkin suunnitelmat aiottiin toteuttaa syksyllä 1777.


title: Saratogan taistelut

text: Toinen suunnitelmista onnistui, sillä Howe miehitti Philadelphian. Hän ei kuitenkaan marssinut New York Citystä suoraan Philadelphiaan vaan viivytteli ja kiersi Marylandin kautta. Kenraali Burgoyne odotti Albanyssä turhaan Howen armeijaa tietämättä, että tämä oli majoittanut armeijansa Philadelphiaan eikä ollut tulossa Albanyyn.


title: Saratogan taistelut

text: Burgoynen ongelmat jatkuivat, sillä osa hänen upseereistaan koki nöyryyttävän tappion Benningtonin taistelussa elokuussa 1777. Vastoinkäymiset lannistivat myös Kanadasta lähetetyn prikaatinkenraali Barry St. Legerin johtaman retkikunnan, johon kuului noin 800 brittisotilasta ja lähes tuhat irokeesien liittokunnan soturia. Amerikkalaisten ankara tulitus pysäytti retkikunnan etenemisen. Haluamatta uhrautua Englannin liittolaisina suurin osa intiaaneista jätti armeijan ja St. Leger vetäytyi myös itse takaisin Kanadaan.


title: Saratogan taistelut

text: Burgoynen armeija marssi 13. syyskuuta 1777 Saratogan alueelle. Amerikkalainen kenraalimajuri Horatio Gates oli kerännyt 10 000 sotilaan joukot Bemis Heightsiin, joka sijaitsi noin 16 kilometriä kaupungista pohjoiseen. Brittiarmeijan vahvuus oli noin 6 500 miestä. Kuusi päivää myöhemmin Burgoyne päätti iskeä amerikkalaisten puolustuksen sivustaan ja lähetti kenraali Simon Fraserin johtamat 2 000 sotilasta korkealle kummulle erään maatilan lähettyville. Gates järjesti armeijansa välittömään vastaiskuun ja määräsi kenraalit Benedict Arnoldin ja Daniel Morganin joukkoineen käymään brittien kimppuun. Morganin alaisina toimivat tarkka-ampujat haavoittivat monia vihollisupseereja, mutta englantilaisten tykistö onnistui murtamaan amerikkalaisten rivit.


title: Saratogan taistelut

text: Seuraavien kahden viikon aikana amerikkalaisiin joukkoihin liittyi tuhat vapaaehtoista sotilasta. Britit puolestaan odottivat kenraali Henry Clintonin lupaamia täydennysjoukkoja tietämättä, että tämä oli luopunut koko joukkojen lähettämisestä. Yli tuhat Burgoynen miestä oli sairastunut, kuollut, karannut tai joutunut vangiksi. Aamulla 7. lokakuuta Burgoyne kyllästyi odottamiseen. Hän sai kokoon noin 5 000 sotilasta, jotka jakoi kolmeen eri kolonnaan. Yksi kolonna muodostui kevyestä jalkaväestä, toinen krenatööreistä ja kolmas hesseniläisistä jääkäreistä. Syntyneessä taistelussa britit etenivät rivissä avoimella kentällä, kun taas amerikkalaiset tulittivat puiden ja rakennusten suojista. Kenraali Gatesin joukkojen valitsema Bemis Heights suojasi heitä tiheällä puustollaan kolmelta eri sivulta, niin että vain etelänpuoleinen reunus jäi avoimeksi. Brittiläiset ja heidän hesseniläiset liittolaisensa joutuivat perääntymään suojavarustustensa taakse tunnin kestäneen taistelun jälkeen. Sitä seuranneessa toisessa yhteenotossa Burgaynen armeija jäi alakynteen ja menetti moninkertaisen määrän miehiään amerikkalaisiin verrattuna.


title: Saratogan taistelut

text: Burgoyne veti 8. lokakuuta joukkonsa Hudsonjokea ylös leiriin, jonka he olivat rakentaneet Saratogan laidalle. Gatesin miehet ajoivat brittejä takaa ja saartoivat nämä joka suunnalta. Lähes kaikki lähetit, jotka Burgoyne lähetti viemään sanaa muille brittijoukoille joutuivat amerikkalaisten käsiin.


title: Saratogan taistelut

text: Burgoyne antautui Gatesille 17. lokakuuta odotettuaan monta päivää turhaan kenraali Clintonin täydennysjoukkojen saapumista. Gates lupautui jalomielisesti päästämään britit vapaiksi, jos nämä luopuisivat kaikista aseistaan. Siirtokuntien kongressi oli Gatesin kanssa eri mieltä ja lähetti Burgoynen armeijan vankileirille.


title: Saratogan taistelut

text: Burgoynen antautumisella oli välitön sekä kauaskantoinen vaikutus vallankumoukselle. Hänen epäonnistumisensa jakaa siirtokunnat kahteen osaan herätti kapinallisten halun jatkaa sotaa. Brittien tykistön ja tarvikkeiden joutuminen amerikkalaisten käsiin lisäsi kapinallisten voitontahtoa. Voiton vaikutus levisi koko Pohjois-Amerikkaan. Erityisen tärkeä voitto oli siirtokuntien Pariisin-lähettiläälle Benjamin Franklinille, joka sai ranskalaiset vakuuttumaan Yhdysvaltain mahdollisuudesta voittaa vapaussota. Ranska tunnusti siirtomaiden itsenäisyyden alkuvuodesta 1778 ja liittyi sotaan niiden puolella.


title: Saratogan taistelut

text: Vaikka Ranskan tuen eräs merkittävimpiä osia oli rahallinen avustus, se lähetti myös joukkojaan Washingtonin avuksi. Ilman Ranskan laivastoa Yhdysvaltain lopullinen voitto Yorktownin taistelussa syksyllä 1781 ei olisi ollut mahdollinen.


title: Saratogan taistelut

text: Ranskan ohella myös Espanja, Hollanti, Venäjä, Tanska, Norja ja Portugali liittyivät Yhdysvaltoja tukeviin maihin. Espanja osallistui joihinkin eteläisiin meri- ja maataisteluihin. Muut mainitut maat eivät keränneet joukkoja aseellisiin iskuihin Britanniaa vastaan, vaan pyrkivät heikentämään brittien hallintaa merellä ja lisäämään amerikkalaisille toimitettujen ampuma- ja muonatarvikkeiden määriä.


title: Abu Usamah

text: Abu Usamah Khalifah At-Thanabi (s. 4. maaliskuuta 1964) on Green Lane Masjidin (moskeija Birminghamissa, Britanniassa) imaami. Hän edustaa wahhabismi-suuntausta.


title: Abu Usamah

text: Abu Usamah Khalifah At-Thanabi syntyi Patersonissa New Jerseyssä Yhdysvalloissa viisilapsisen perheen nuorimpana. Hän eli lapsuutensa Patersonin vaikeissa oloissa, kunnes perhe muutti Passaicin asuinalueelle.


title: Abu Usamah

text: Hän kääntyi muslimiksi vuonna 1986 ja aloitti opinnot Medinan yliopistossa kuten useat muutkin uudet ja innokkaat käännynnäiset.


title: Abu Usamah

text: Hän suoritti opintonsa menestyksellisesti ja opiskeli arabian kieltä. Hän vaihtoi ei-muslimin nimensä hänen paremmin tunnettuun nimeensä kääntymisen jälkeen. Hänet tunnettiin aluksi nimellä Abdur Rahman Khalifah, mutta hänen ensimmäisen lapsensa syntymän jälkeen hän otti nimen Abu Usamah (Usamahin isä) ja lisäsi sukunimekseen At-Thanabi, joka viittaa imaami Ad-Dhanabiin. At-Thanabi tarkoittaa "kullasta tehtyä".


title: Abu Usamah

text: Valmistumisen jälkeen Abu Usamah matkusti Sh Ibn Uthaymeen kanssa ja opetti Britanniassa ennen paluutaan Yhdysvaltoihin vuonna 1996. Silloin hän pyrki ensimmäistä kertaa imaamiksi. Paikkana oli Orlando, Florida. Hän lähti sieltä vuonna 1999 ollakseen imaami nopeasti kasvavassa salafee-yhteisössä Philadelphian Germantownissa, Pennsylvaniassa.


title: Abu Usamah

text: Hän lähti Philadelphiasta vuonna 2001. Hän käväisi Clevelandissa, Ohiossa, ja päätti imaamin työnsä Yhdysvalloissa olemalla imaami Islamic Center of Peoriassa Illinoissa. Myöhemmin hän muutti Isoon-Britanniaan ja sai imaamin paikan Green Lane Majidista Birminghamista.


title: Abu Usamah

text: Tammikuussa 2007 Abu Usamah tallentui salaa Channel 4:n dokumenttiin, kun hän saarnasi moskeijassa. Dokumentissa paljastettiin, kuinka useissa moskeijoissa saarnattiin vihaan vääräuskoisia vastaan.


title: Abu Usamah

text: Kommenttien joukossa olivat muun muassa, että ""kukaan ei rakasta kuffaaria (ei-muslimia), yksikään täällä ei rakasta kuffaaria. Kaikki vihaavat kuffaaria.""


title: Abu Usamah

text: ""Allah on luonut naisen, vaikka hänellä olisi loppututkinto, arvottomammaksi. Hänen älynsä on epätäydellistä, arvottomampaa. Hän voi kärsiä hormoneista, jotka tekevät hänestä tunteellisen. Kaksi naistodistajaa vastaa yhtä miestodistajaa.""


title: Abu Usamah

text: Abu Usamah ei sano hyväksyvänsä Osama bin Ladenin keinoja, mutta kehottaa muslimeja jihadiin: ""He taistelevat Allahin puolesta. Rohkaisen teitä olemaan heidän joukossan, aloittamaan itsenne sivistämisen sitä aikaa varten, joka on nopeasti tulossa. Silloin pöytä käännetään ympäri ja muslimit ovat asemassa, jossa heillä on ylivoima.""


title: Abu Usamah

text: ""Ja kun se tapahtuu, ihmisiä ei kuole - ilman syytä.""


title: Abu Usamah

text: Abu Usamah väittää videoidussa vastauksessaan, että dokumentissa näytetyt kommentit "oli irrotettu asiayhteydestään".


title: Veriyskä

text: Veriyskä on yskää, jonka mukana keuhkoista nousee veristä limaa tai harvemmin pelkkää verta.


title: Veriyskä

text: Veriyskä voi olla oire erilaisista sairauksista. Nuorilla veriyskän taustalla on yleensä jokin tulehdustauti. Ikäihmisillä tyypillisiä veriyskän aiheuttajia ovat myös krooninen keuhkoputkentulehdus, tuberkuloosi tai keuhkosyöpä.


title: Veriyskä

text: Veriyskää potevalta potilaalta otetaan keuhkokuva, vaikka se ei aina osoita mahdollista tuberkuloosia tai kasvainta. Useimmiten veriyskä paranee itsestään.


title: Veriyskä

text: Veriyskää hoidetaan tapauskohtaisesti sen mukaan, mikä tekijä oireen laukaisi.


title: Kilonpuiston koulu

text: Kilonpuiston koulu on Espoon Kilossa sijaitseva ilmaisutaitopainotteinen koulu. Koulussa on sekä ala- että yläluokat. Koulussa on myös esikoulu. Koulu on rakennettu vuonna 2002 ja avattu käyttöön 3. maaliskuuta 2003. Koulussa on noin 800 oppilasta.


title: Kilonpuiston koulu

text: Kilonpuiston koulussa on myös mahdollista opiskella englanniksi alaluokilta lähtien. Rehtorina toimii Anna-Stina Moilanen.


title: Anestesiologia

text: Anestesiologia on lääketieteen osa-alue, jonka piiriin kuuluu anestesia, kivunhoito, tehohoito ja ensihoito. Anestesiologia sisältää myös näillä aloilla tehtävän tieteellisen tutkimuksen. Leikkaussalissa anestesiatoiminnasta vastaa alaan erikoistunut lääkäri yhteistyössä anestesiasairaanhoitajan kanssa. Suomessa erikoisalan nimi on "anestesiologia ja tehohoito", ja siihen kouluttautuminen kestää lääkärin 6-vuotisen perustutkinnon suorittaneelta henkilöltä vähintään kuusi vuotta lisää.


title: Anestesiologia

text: Anestesiologian ja tehohoidon erikoisala käsittää seuraavat osa-alueet:


title: GoAir

text: GoAir on halpalentoyhtiö, jonka kotipaikka on Mumbai Intiassa. Se aloitti toimintansa marraskuussa 2005. Se on markkinaosuudeltaan Intian viidenneksi suurin lentoyhtiö. Se lentää 21 kohteeseen Intiassa yli sata lentoa päivässä ja yli 750 lentoa viikossa. Yhtiön solmukohdat ovat Chhatrapati Shivajin kansainvälinen lentoasema Mumbaissa ja Indira Gandhin kansainvälinen lentoasema Delhissä.


title: GoAir

text: Jehangir Wadia perusti GoAirin vuonna 2005. Yhtiö kuuluu Wadia Groupiin, jonka tunnetuimpia yhtiöitä ovat Bombay Dyeing ja Britannia Industries. Wadia Group omistaa lentoyhtiön kokonaan. GoAir aloitti lennot marraskuussa 2005 käyttäen Airbus A320 -koneita.


title: GoAir

text: Tammikuusta 2007 lähtien GoAirin lentojen täyttöaste on ollut keskimäärin 86 prosenttia. Yhtiön kasvu on kuitenkin ollut hidasta. Samoihin aikoihin perustetut IndiGo ja SpiceJet ovat ohittaneet GoAirin markkinaosuudessa, laivaston koossa ja kohteiden määrässä. Wadian ja toimitujohtaja Giorgio De Ronin mukaan hidas kasvu on ollut liikestrategia, jonka käyttöä Intian haastava ilmailuala vaatii. Yhtiön pääpaino on kannattavuuden säilyttämisessä laajentumisen ja markkinaosuuden suurentamisen sijaan.


title: GoAir

text: GoAir lentää 21 kohteeseen Intiassa. Sen laivasto on Intian siviili-ilmailuministeriön ohjesäännön mukaan liian pieni ulkomaanlentojen lentämiseen (vain 15 lentokonetta), mutta yhtiö on hakenut lupaa vuonna 2012.Kulujen vähentämiseksi GoAirin laivasto koostuu pelkistä Airbus A320-200 -koneista. Yhtiö tilasi niitä 20 pian toiminnan alettua. Kesäkuuhun 2013 mennessä GoAir oli saanut koneista 15, ja laivaston keski-ikä on kolme vuotta. 30. tammikuuta 2013 GoAir sai ensimmäisen sharklet-siivenkärkievillä varustetun Airbus A320 -koneensa. Loput lentokoneet toimitetaan vuoden 2013 aikana.


title: GoAir

text: GoAir tilasi kesäkuussa 2011 72 Airbus A320neo -konetta, joiden arvo on 5,6 miljardia Yhdysvaltain dollaria. Toimitukset alkavat 2015 ja koneita toimitetaan 12-15 vuodessa.


title: GoAir

text: Kun GoAir aloitti toimintansa, sen lentokoneet oli maalattu erivärisiksi. Koneiden värejä olivat laivastonsininen, vaaleanpunainen, taivaansininen, oranssi, sahraminkeltainen, vihreä ja ruskea. Vuodesta 2011 lähtien yhtiön väritys on ollut harmaa. Teemaltaan väritys on kuitenkin ollut sama yhtiön perustamisesta lähtien. Väritys on seuraava:Heinäkuussa 2013 GoAir ilmoitti palkkaavansa seuraavan seitsemän vuoden ajan vain kevyitä lentoemäntiä polttoainekulujen vähentämiseksi. Yhtiön 130 stuerttia saavat kuitenkin pitää työpaikkansa.


title: GoAir

text: Koska GoAir on halpalentoyhtiö, sen lentokoneissa on vain turistiluokan istuimia. Se ei myöskään tarjoa matkustajilleen ilmaisia aterioita. Lennoilla on sen sijaan mahdollisuus ostaa kahvia, voileipiä, paratha-leipiä, keksejä, pähkinöitä, virvoitusjuomia, kivennäisvettä ja muita juomia. Lennolla voi myös tehdä verottomia ostoksia. Viihdejärjestelmiä ei ole, matkustajien ainoa viihdyke on lentoyhtiön oma lehti "Go-Getter".


title: GoAir

text: GoAir tarjoaa korkeamman tason matkustusmukavuutta nimellä GoBusiness, jossa matkustajat saavat lisähintaan paikan lentokoneen etuosasta. Palveluun kuuluu myös lisätilaa: rivin keskimmäinen penkki jää tyhjäksi. Saatavilla on myös ilmaisia aterioita ja suurempi määrä sallittua matkatavaraa. GoAirilla on myös kanta-asiakasohjelma "GoClub", joka on ensimmäinen halpalentoyhtiön kanta-asiakasohjelma Intiassa.


title: GoAir

text: GoAir on voittanut seuraavat palkinnot:


title: Ganymedes (mytologia)

text: Ganymedes () oli kreikkalaisen mytologian mukaan jumalten juomanlaskija. Hän ei aluksi suinkaan ollut jumala vaan tavallinen mies, jonka kauneus herätti ylijumala Zeuksen mielenkiinnon. Zeus pyysi Ganymedestä rakastajakseen ja tämä suostui saaden näin ikuisen elämän ja kauneuden.


title: Ganymedes (mytologia)

text: Toisen tarun mukaan Ganymedes oli Troijan kuninkaan kauneudestaan tunnettu poika, jonka Zeuksen kotka ryösti ja vei Zeukselle rakastajaksi ja jumalten juomanlaskijaksi.


title: The Sweet Escape

text: The Sweet Escape on Gwen Stefanin toinen sooloalbumi, joka julkaistiin 1. joulukuuta 2006.


title: The Sweet Escape

text: Gwen Stefanin ensimmäisen sooloalbumin "Love. Angel. Music. Baby." piti olla viimeinen, mutta ylimääräisiä kappaleita oli tarpeeksi uuden albumin julkaisuun.


title: The Sweet Escape

text: Albumin korkein sijoitus Suomen virallisella albumilistalla on #15, Englannissa #14 ja Yhdysvalloissa #3.


title: Janne Porkka

text: Janne Porkka (s. 24. toukokuuta 1965 Turku) on suomalainen imitaattori ja televisiojuontaja. Tunnetuksi hän tuli MTV3-kanavan "Onnenpyörä"-ohjelman kautta, jossa hän oli juontajana vuosina 1993–2001. Porkka aloitti radiotöillä vuonna 1988. Hän on esiintynyt myös radio- ja televisiomainoksissa. Hän on juontanut muun muassa suoria tapahtumia, kilpailuja sekä aamu- ja iltapäivämakasiineja.


title: Janne Porkka

text: Myöhemmin Porkka nähtiin MTV3-kanavan "Elixir"-ohjelmassa, jossa hänen osansa oli kunnostautuminen puolimaratonille sekä lisäksi maratonia varten. Lisäksi Porkka on juontanut "Jokamiehen erä" -ohjelmaa. Hän myös kirjoittaa radioille kuunnelmia ja sketsejä.


title: Maksaruohot

text: Maksaruohot ("Sedum") on maksaruohokasveihin kuuluva suku, johon kuuluu noin 400 lajia. Maksaruohot ovat mehikasveja, joiden mehevät lehdet mahdollistavat niiden kasvamisen kuivilla seuduilla. Suvun edustajat ovat levinneet pohjoiselle pallonpuoliskolle. Kasvutavaltaan maksaruohot ovat pystykasvuisia matalia ruohoja tai mattomaisia maanpeittokasveja. Tähtimäisessä kukassa on yleensä viisi (harvoin neljä tai kuusi) terälehteä ja kaksin verroin heteitä. Kukka on lajista riippuen väriltään keltainen, valkoinen, vaaleanpunainen tai punainen. Suomessa esiintyy luonnonvaraisena seitsemän lajia ja useita lajeja kasvatetaan koristekasveina esimerkiksi kivikkopuutarhoissa, mistä niitä on paikoitellen siirtynyt myös luontoon puutarhakarkulaisina. Maksaruohojen kukat houkuttelevat perhosia.


title: Munkkiaratti

text: Munkkiaratti ("Myiopsitta monachus") on eteläamerikkalainen papukaijalaji. Laji pesii suurissa parvissa samantapaisissa yhteispesissä kuin esimerkiksi tasavaltalaiset. Munkkiaratit myös yöpyvät näissä pesissä ja ruoanhakuun lähtiessään ne jättävät muutaman vartioimaan pesiä.


title: Munkkiaratti

text: Munkkiaratteja pidetään myös lemmikkilintuina.


title: Munkkiaratti

text: Munkkiaratin luontainen levinneisyysalue on Boliviassa, Brasiliassa ja Argentiinassa. Istutettuna lajia esiintyy Puerto Ricossa, Yhdysvaltojen koillisosassa ja Espanjassa. Munkkiaratit viihtyvät sademetsien lisäksi muun muassa hedelmä- ja palmuviljelmillä.


title: Munkkiaratti

text: Munkkiaratit pitävät hedelmistä, pähkinöistä, kukista ja lehdistä sekä hyönteisistä ja niiden toukista. Lemmikkeinä munkkiaratit ovat herkkiä lihomaan.


title: Munkkiaratti

text: Munkkiaratit voivat pesiä kaikkina vuodenaikoina, mutta tavallisesti ne tekevät sen lokakuussa. Silloin naaras munii 5–8 munaa erityisessä poikuekammiossa. Lisääntyminen on huonosti tunnettua, mutta poikaset itsenäistyvät kuusiviikkoisina. Täysikasvuisina linnut ovat noin 29 cm pitkiä.


title: Willem van Hanegem

text: Willem (”Wim”) van Hanegem (s. 20. helmikuuta 1944 Breskens) on alankomaalainen jalkapallovalmentaja ja entinen pelaaja.


title: Willem van Hanegem

text: Van Hanegem pelasi uransa huippuvuodet Feyenoord Rotterdamissa juhlien mestaruuksia niin Alankomaissa kuin Euroopankin kentillä. Maajoukkuetasolla van Hanegemin suurin saavutus oli MM-hopea vuoden 1974 lopputurnauksessa.


title: Willem van Hanegem

text: Van Hanegem on sanonut, ettei pidä saksalaisista. Aina, kun hän pelasi saksalaisia vastaan, hänellä oli toisen maailmansodan muistoista johtuvia ongelmia. ""I don't like Germans. Everytime I played against German players, I had a problem because of the war."" (Winner, D. Brilliant Orange. Bloomsbury, 2000.) Van Hanegemin veli, isä ja sisar menehtyivät II maailmansodassa, kun Wehrmacht pommitti Breskensin kaupunkia syksyllä 1944.


title: Willem van Hanegem

text:
MeriititVan Hanegem aloitti valmennusuransa Feyenoordissa toimien Ab Fafién ja Thijs Libregtsin apuvalmentajana vuosina 1983–1986. Hän toimi apulaisvalmentajana myös FC Utrechtissa ja FC Wageningenissa ennen siirtymistään Alankomaiden amatöörimaajoukkueen päävalmentajaksi 1991.
Van Hanegem palasi Feyenoordin 1992 ja luotsasi joukkueen liigamestaruuteen 1993 sekä Cupin voittoon 1994 ja 1995. Feyenoordista van Hanegem siirtyi 1995 valmentamaan saudiarabialaista Al Hilalia, jonka päävalmentajana hän voitti Saudi-Arabian mestaruuden ja Arabian cupin 1996.
Van Hanegemin valmennuksessa AZ Alkmaar nousi Alankomaiden pääsarjaan 1998. Hän on toiminut urallaan myös Alankomaiden maajoukkueen apulaisvalmentajana. Vuosina 2005–2007 van Hanegem valmensi Maroc Profsia.


title: Willem van Hanegem

text: Heinäkuussa 2007 FC Utrecht palkkasi van Hanegemin seuran uudeksi päävalmentajaksi Saudi-Arabiaan siirtyneen Foeke Booyn seuraajaksi. Debyyttikaudellaan Utrechtissa van Hanegem luotsasi seuran Eredivisiessä 10. sijalle. Kausi 2008/09 alkoi samoissa merkeissä. Joulukuussa 2008 van Hanegem kuitenkin erotettiin seurasta hänen kerrottuaan muutamaa päivää aikaisemmin, ettei olisi halukas jatkamaan seurassa enää kauden jälkeen. Hän oli myös pettynyt seuran päätökseen erottaa hänen apuvalmentajansa.


title: Willem van Hanegem

text: Meriitit


title: Dragonland

text: Dragonland on ruotsalainen power metal -yhtye.


title: Nore

text: Nore on vaarallinen matalikko Thamesin suistossa. Ennen nykyaikaista kartoitusta ja elektronisia paikanmääritysvälineitä matalikko muodosti pahan vaaratekijän merenkululle, ja siksi maailman ensimmäinen majakkalaiva, sluuppi "Nore", sijoitettiin juuri tämän matalikon luo osoittamaan sijainnillaan turvallisen väylän alkua.


title: Nore

text: Paikalla oli, osittain perinnesyistä, miehitetty majakkalaiva vuoteen 1955, vaikka nykyajan tutka, kaikuluotain ja elektroninen navigointi olivatkin tehneet sen oikeastaan tarpeettomaksi.


title: Nore

text: Viimeisin majakkalaiva on museoitu.


title: Mölndalin kunta

text: Mölndalin kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan ja Hallandiin. Kunnan keskustaajama on Mölndal.


title: Mölndalin kunta

text: Kunnan maapinta-ala on 145,84 neliökilometriä (1.1.2016) ja asukasluku 63 340 henkeä (31.12.2015).


title: Mölndalin kunta

text: Vuonna 2007 kunnassa oli 9,53 km² peltoa, joten saman ajankohdan maapinta-alaan vertaamalla saadaan peltojen osuudeksi 6,5 prosenttia kunnan maapinta-alasta.


title: Mölndalin kunta

text: Fässbergin maalaiskuntaan perustettiin vuonna 1911 Mölndalin taajaväkinen yhdyskunta. Vuonna 1922 koko maalaiskunta muutettiin Mölndalin kaupungiksi ja taajaväkinen yhdyskunta lakkautettiin. Vuoden 1952 kuntauudistus ei vaikuttanut alueeseen. Vuoden 1952 kuntauudistus ei muuttanut kuntajakoa nykyisen kunnan alueella. Vuoden 1971 kuntauudistuksessa Ruotsissa siirryttiin yhtenäiseen kuntamuotoon. Tuolloin muodostettiin myös nykyinen Mölndalin kunta yhdistämällä Mölndalin kaupunki sekä Kålleredin ja Lindomen maalaiskunnat. Lindome kuului aiemmin Hallandin lääniin, mutta siirrettiin uudistuksen yhteydessä silloiseen Göteborgin ja Bohusin lääniin.


title: Mölndalin kunta

text: Nykyinen vaakuna on entisen Mölndalin kaupungin vaakuna. Myös Kålleredin maalaiskunnalla oli oma vaakuna.


title: Mölndalin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 682 Suomessa syntynyttä, mikä vastasi 1,1 prosenttia kunnan väestöstä.


title: Mölndalin kunta

text: Vielä vanhempien vuoden 1984 lopun tietojen mukaan 7,8 prosenttia kunnan asukkaista oli ulkomailla syntyneitä. Tuolloin kunnassa asui 1 039 Suomessa syntynyttä, mikä vastasi 2,1 prosenttia kunnan väestöstä.


title: Mölndalin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 212 897 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 90 000 kruunua.


title: Mölndalin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Mölndalin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Mölndalin kunta

text: Kunnassa on 7 taajamaa, joiden osuus kunnan väestöstä vuoden 2010 lopussa oli 95,3 prosenttia. Taajamien ulkopuolella asui tuolloin 2 846 asukasta. Seuraavassa on lueteltu kunnan alueella sijaitsevat taajamat väkilukuineen:


title: Mölndalin kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Göteborgin taajamassa on 549 839 asukasta, ja se kuuluu myös Göteborgin kuntaan, Härrydan kuntaan ja Partillen kuntaan. Koko Mölnlycken taajamassa on 15 608 asukasta, ja se kuuluu lähes kokonaan Härrydan kuntaan. Koko Gundal och Högåsin taajamassa on 384 asukasta, ja se kuuluu osin myös Göteborgin kuntaan ja Kungsbackan kuntaan. Lindomen taajaman nimenä on joskus ollut myös Annestorp.


title: Mölndalin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Mölndalin kunta

text: Asteriski (*) tarkoittaa, että pientaajama kuuluu osittain toiseenkin kuntaan. Tråkärrslätt kuuluu osin myös Göteborgin kuntaan.


title: Mölndalin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Mölndalin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Mölndalin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Mölndalin kunnanvaltuustossa vuodesta 1973 lähtien.


title: Mölndalin kunta

text: Vuodesta 2016 alkaen kunta on jaettu seuraaviin piireihin:


title: Mölndalin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Mölndalin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Etulinjan edessä

text: Etulinjan edessä () on Åke Lindmanin ohjaama suomalainen sotaelokuva, joka sai ensi-iltansa vuonna 2004. Se on ensimmäinen Suomen sotia 1939–1945 käsittelevä ruotsinkielinen elokuva.


title: Etulinjan edessä

text: Elokuva sijoittuu jatkosodan aikaan vuosiin 1942–1944. Se kertoo ruotsinkielisen jalkaväkirykmentin JR 61:n vaiheista aluksi Itä-Karjalassa ja kesällä 1944 Karjalankannaksella.


title: Etulinjan edessä

text: Elokuva perustuu muutamien JR 61:ssä palvelleiden sotilaiden sota-aikana pitämiin päiväkirjoihin. Elokuvan henkilöitä ovat muun muassa eversti Alpo Marttinen sekä Harry Järv, joka esittää itseään kertomassa lehdistölle Suomen sodista.


title: Sairaalaslangi

text: Sairaalaslangi on lääkärien, hoitajien ja muiden terveydenhuoltoalalla työskentelevien jargonia eli ammattislangia. Sairaalaslangi perustuu pitkälti lääketieteessä kansainvälisesti käytettävään peruslatinaan, mutta osa termeistä on täysin keinotekoisia. Slangin käytöllä pyritään nopeuttamaan viestintää ja toisinaan mahdollistamaan hoidon kannalta oleellisten mutta potilaan kannalta kiusallisten asioiden maininta ilman, että ulkopuoliset ymmärtävät, mistä puhutaan.


title: Sluuppi

text: Sluuppi on yksimastoinen, kahdella purjeella varustettu purjealus. Siinä on normaalisti yksi suorakulmaisen kolmion muotoinen isopurje sekä yksi keulapurje, jonka koko ja malli voi vaihdella aivan kapeasta myrskyfokasta aina isopurjeen puolimaille ulottuvaan genovafokkaan eli genuaan.


title: Sluuppi

text: Takilatyyppiä pidetään eräänä tehokkaimmista yksimastoisista, ja siksi se onkin nykyään eräs kaikkein tavallisimmista. Sen heikkous on kuitenkin maston korkeus, joka tekee sen pystyttämisestä, laskemisesta, varastoinnista ja kuljettamisesta hieman vaikeampaa verrattuna matalampiin takilatyyppeihin. Sluuppitakilan tasapainottamiseen tarvitaan vantteja ja haruksia.


title: Sluuppi

text: Yhdysvaltalainen pop- ja rockyhtye The Beach Boys levytti vuonna 1966 jamaikalaiseen kansansävelmään perustuvan kappaleen Sloop John B, josta tuli yksi yhtyeen suurimmista hiteistä.


title: Jooli

text: Jooli on kaksimastoinen purjealus, jossa peräsinakseli on taemman eli mesaanimaston etupuolella. Jos peräsinakseli on mesaanimaston perän puolella, alustyyppiä kutsutaan nimellä ketsi.


title: Jooli

text: Useimmat nykyajan kaksimastoiset purjealukset ovat ketsejä, jooli on tyyppinä huomattavasti harvinaisempi. Joissain nykyaikaisissa retkipurjejollissa käytetään joolitakilaa, mistä esimerkkinä on suosittu Navigator-vene.


title: Jooli

text: VTT


title: Leo Gabriel

text: Leo Gabriel (11. syyskuuta 1902 Wien – 1987 Wien) oli itävaltalainen, katolinen filosofi. Gabriel opiskeli skolastista filosofiaa ja teologiaa Innsbruckissa ja väitteli tohtoriksi vuonna 1926, myöhemmin Wienistä vuonna 1929.


title: Leo Gabriel

text: Gabriel edusti hyvin konservatiivista filosofiaa. Hänellä oli yhteyksiä austrofasismiin ja hän oli Moritz Schlickin murhanneen kansallissosialistisen opiskelijan Johann Nelböckin ystävä. Konservatiivinen katolinen ja antisemitistinen lehdistö olivat tyytyväisiä murhaan. Schlickin murhaoikeudenkäynnissä ilmeni, että Gabriel olisi yllyttänyt Nelböckiä Schlickiä vastaan valheellisin syytöksin. Gabriel itse kieltäytyi todistamasta oikeudenkäynnissä ja pakeni piiloon erääseen luostariin.


title: Leo Gabriel

text: Gabriel sai habilitaation vuonna 1947. Hänestä tuli Wienin yliopiston filosofian professori 1950 ja varsinainen professori vuonna 1951. Hänellä oli useita kunniatehtäviä filosofisten järjestöjen ja kongressien johdossa. Hän jäi eläkkeelle vuonna 1972.


title: Oulun palo 1705

text: Oulun palo 1705 oli tulipalo Oulussa 20. heinäkuuta 1705. Tuhoa täydensi toinen palo 28. elokuuta. Paloissa paloi yhteensä 144 taloa ja 121 aittaa kolmannesta ja neljännestä kaupunginosasta. Kaupunginosajako oli tuohon aikaan eri kuin nykyisin. Silloisen Oulun ensimmäinen kaupunginosa käsitti kaupungin vanhimman osan, Pokkitörmän, kirkon ja kaupunginojan välisen alueen nykyiselle Isokadulle asti. Toinen kaupunginosa oli ensimmäisestä kaupunginosasta itään oleva alue kaupunginaidan sisäpuolella. Palanut kolmas kaupunginosa käsitti Hahtiperän, kaupunginojan suun ja nykyisen Pakkahuoneenkadun välisen alueen. Neljäs kaupunginosa kattoi kaupungin eteläosan ja oli kaupunginosista selvästi laajin.


title: Oulun palo 1705

text: Suuri osa kaupunkia paloi 20. heinäkuuta. Palo sai alkunsa Knuutti Juhonpojan keittiöstä, jossa palvelija Valpuri Pietarintytär valmisti viinamäskiä. Kovan tuulen auttamana palo levisi nopeasti silloisessa IV kaupunginosassa, ja käytännössä koko kaupunginosa paloi maan tasalle.


title: Oulun palo 1705

text: 28. elokuuta eli noin kuukauden päästä edellisestä suurpalosta kaupunkia kohtasi uusi onnettomuus. Tuli pääsi irti Tuomas Jakun talon aitasta. Tuli tuhosi edellisestä palosta pelastuneista taloista 39 ja lisäksi paloi myös suurin osa Hahtiperän alueen ranta-aitoista.


title: Oulun palo 1705

text: Kaupungin aluetta supistettiin siirtämällä tulliaitaa kaupungin keskustaan päin. Niille, joiden tontit jäivät tulliaidan ulkopuolelle, annettiin tontit keskempää kaupunkia. Hahtiperän ranta-aittojen ja kaupungin talojen väliin päätettiin jättää vapaata tilaa.


title: Kiekkokala

text: Kiekkokala ("Symphysodon discus") on nimensä mukaisesti kiekkomaisen pyöreä ja sivuilta litteä kalalaji, joka kuuluu kiekkokalojen sukuun kirjoahventen heimossa. Sen luontaista esiintymisaluetta on Amazonin vesistö Etelä-Amerikassa.


title: Kiekkokala

text: Kiekkokala on suosittu akvaariokala. Myös muita saman suvun kaloja sanotaan usein kiekkokaloiksi. Niistä on jalostettu lukuisia värimuunnoksia.


title: Kiekkokala

text: Kiekkokala on nimensä mukaisesti kiekkomaisen pyöreä ja sivuilta litteä, noin 20 cm pitkä kala, jonka kyljessä on punaisia poikkijuovia ja yhdeksän mustaa pystyraitaa, joista keskimmäinen on muita tummempi ja leveämpi. Lisäksi selkä- ja peräevässä on sinisiä pisteitä.


title: Kiekkokala

text: Kiekkokalaa tavataan luonnossa Amazonin jokialueella vesissä, joissa on runsaasti kasvillisuutta, puiden oksia ja juurakoita. Näissä oloissa sen värit ja ruumiinmuoto naamioivat sen tehokkaasti ympäristöönsä.


title: Kiekkokala

text: Kiekkokalat ovat rauhallisia kaloja. Ne viihtyvät parhaiten isoissa ryhmissä, joihin kuuluu vähintään kuusi kalaa. Parven sukupuolijakaumalla ei ole merkitystä. Ryhmässä on tarkka hierarkia, jota johtaa yleensä suuri naaraskiekkokala, joskus myös koiras. Yleensä arvojärjestyksen alimmaista kohdellaan huonosti. Kiekkokalat pariutuvat eliniäkseen, mutta tarvitsevat silti parven ympärilleen.


title: Kiekkokala

text: Kiekkokala-akvaariolle olisi varattava ainakin 350–400 litraa tilaa, mutta on myös oleellista, että akvaarion korkeuden tulee olla ainakin 50 cm, sillä kalat ovat korkeita. Kiekkokalojen asuinkumppaneiksi sopivat kaikki lämpimän veden pienet kalat, parhaita ovat perhoskirjoahven, kardinaalitetra, punapäätetra ja sitruunatetra. Pohjakaloiksi sopivat monet lämpimän veden imusuiset monnit, kuten monet arvostetut plekot. Muita kiekkokalojen suosimiin lämpötiloihin soveltuvia pohjakaloja ovat helmimonninen, kuparimonninen, kultapäämonninen, kärsänuoliainen, ja piikkisilmät.


title: Kiekkokala

text: Kiekkokalat kiinnittävät munansa pystysuoralle pinnalle, esimerkiksi vedenalaiselle oksalle. Poikasten kuoriuduttua ne siirretään erityiseen poikaskuoppaan. Muutaman päivän ikäisinä ne alkavat syödä emojen kylkiinsä erittämää ravitsevaa limaa. Tämä on niiden ainoa ravinnonlähde yli kuukauden ikäisiksi asti.


title: Kiekkokala

text: Kiekkokala viihtyy parhaiten pehmeässä ja lievästi happamassa vedessä. Sopiva pH-arvo on noin 5–6,5. Veden tulisi olla jonkin verran lämpimämpää kuin muilla akvaariokaloilla. Suosituksena voi pitää 27–33 celsiusastetta.


title: Mohawkit

text: Mohawk-intiaanit ovat nykyisen New Yorkin osavaltion alkuperäisiä asukkaita. He ovat itäisin irokeesien liittokunnan viidestä kansakunnasta, joihin kuudes kansa tuscarorat liittyi myöhemmin. Mohawkien nimi tarkoittaa algonkin-kielisten kansojen keskuudessa "ihmissyöjiä", mutta oman liittokuntansa sisällä heidät tunnetaan "Itäisen oven vartijoina". Mohawkit kutsuvat itseään nimellä Kanien'kehá:ka, joka merkitsee "piikiven kansaa".


title: Mohawkit

text: Mohawkien maine oli sotaisa. Esihistoriallisella ajalla solmitun irokeesiliiton etuja ajaen he tuhosivat 1600-luvulla kokonaisia kansakuntia. Suhteet eurooppalaisiin olivat mutkikkaat. Mohawkit onnistuivat luomaan hyvät kauppasuhteet Uusiin-Alankomaihin, mutta pitivät ranskalaisia vihollisinaan. 1600-luvun jälkimmäisellä puoliskolla irokeesiliiton sotavoimat estivät Uuden-Ranskan siirtomaavallan leviämisen Pohjois-Amerikan itärannikolle. Seuraavan vuosisadan aikana mohawkit tukivat brittiläisiä, ja taistelivat Yhdysvaltain vapaussodassa Englannin puolella siirtokuntia vastaan.